polyglot-tagger/wikipedia-language-snippets-filtered huggingface dataset:
ಇದರ ಜತೆಗೆ, ಬೈಬಲ್, ಪ್ರಾರ್ಥನೆ ಮತ್ತು ಮತಸಂಸ್ಕಾರಗಳ ಸಚಿವಾಲಯವನ್ನು ಈ ವ್ಯಕ್ತಿಗಳಿಗೆ ವಿಸ್ತರಿಸಬೇಕು. ಈ ವಸ್ತುಗಳ ಸಂಯೋಗವು ಪರಿಣಾಮಕಾರಿಯೆಂದು ಸಾಬೀತಾಗಿದೆ. ಉದಾಹರಣೆಗೆ, ಒಂದು ನಿರ್ದಿಷ್ಟ ಪ್ರಕರಣದಲ್ಲಿ ತನ್ನ ಮನೆಗೆ ಭೂತ ಆವರಿಸಿದೆಯೆಂದು ರೋಮನ್ ಕ್ಯಾಥೋಲಿಕ್ ಮಹಿಳೆಯೊಬ್ಬಳು ನಂಬಿಕೊಂಡು,ಸಹಾಯಕ್ಕಾಗಿ ಅವಳ ಪಾದ್ರಿಯನ್ನು ಭೇಟಿಯಾಗುತ್ತಾಳೆ. ಮಹಿಳೆಯ ಮನೆಯಿಂದ ಭೂತಗಳನ್ನು ಓಡಿಸಲು ಅವರು ಲಭ್ಯವಾಗದಿದ್ದರಿಂದ ಅವಳು ಮೆಥೋಡಿಸ್ಟ್ ಧರ್ಮಗುರುವನ್ನು ಸಂಪರ್ಕಿಸುತ್ತಾಳೆ. ಅವರು ಮನೆಯಲ್ಲಿ ಸಂಕಟದ ಮೂಲವೆಂದು ನಂಬಲಾದ ದುಷ್ಟಶಕ್ತಿಗಳನ್ನು ಮನೆಯ ಕೋಣೆಯಿಂದ ಉಚ್ಚಾಟನೆ ಮಾಡುತ್ತಾರೆ ಮತ್ತು ಅದೇ ಸ್ಥಳದಲ್ಲಿ ಪವಿತ್ರ ಪ್ರಭುಭೋಜನ ಸಂಸ್ಕಾರವನ್ನು ಆಚರಿಸಿದರು. ಈ ಕ್ರಮಗಳ ಬಳಿಕ ಮನೆಯಲ್ಲಿ ಯಾವುದೇ ಸಮಸ್ಯೆ ಉದ್ಭವಿಸಲಿಲ್ಲ.
ಪೆಂಟೆಕೋಸ್ಟಲ್ ಚರ್ಚ್‌ನಲ್ಲಿ ಚಾರಿಸ್ಮಾಟಿಕ್ ಮೂವೆಮೆಂಟ್ ಮತ್ತು ಇತರೆ ಕಡಿಮೆ ಶಾಸ್ತ್ರೋಕ್ತವಾದ ಕ್ರೈಸ್ತಧರ್ಮದ ವರ್ಗಗಳಲ್ಲಿ ಭೂತೋಚ್ಚಾಟನೆ ಕ್ರಿಯಾವಿಧಿಯು ಅನೇಕ ಸ್ವರೂಪಗಳನ್ನು ಮತ್ತು ನಂಬಿಕೆಯ ರಚನೆಗಳನ್ನು ಪಡೆಯಬಹುದು. ಇವುಗಳಲ್ಲಿ ಅತೀ ಸಾಮಾನ್ಯ ವಿಚೋಚನೆ ಕ್ರಿಯಾವಿಧಿ. ವಿಮೋಚನೆ ಕ್ರಿಯಾವಿಧಿಯು ಭೂತೋಚ್ಚಾಟನೆ ಕ್ರಿಯಾವಿಧಿಗಿಂತ ಭಿನ್ನವಾಗಿದ್ದು, ಅದರಲ್ಲಿ ವ್ಯಕ್ತಿಯನ್ನು ಸಂಪೂರ್ಣವಾಗಿ ನಿಯಂತ್ರಣಕ್ಕೆ ತೆಗೆದುಕೊಳ್ಳದೇ ಅವನ ಜೀವನದೊಳಕ್ಕೆ ಭೂತವು ಪ್ರವೇಶ ಪಡೆದಿರುತ್ತದೆ. ಸಂಪೂರ್ಣ ನಿಯಂತ್ರಣವನ್ನು ಭೂತವು ಸಾಧಿಸಿದರೆ, ಪೂರ್ಣ ಸ್ವರೂಪದ ಭೂತೋಚ್ಚಾಟನೆ ಅವಶ್ಯಕತೆಯಿರುತ್ತದೆ. ಆದಾಗ್ಯೂ,ಚೈತನ್ಯ ಭರಿತ ಕ್ರೈಸ್ತ"ನಲ್ಲಿ ಅವನ ನಂಬಿಕೆಗಳ ಆಧಾರದ ಮೇಲೆ ಭೂತ ಹಿಡಿಯಲು ಸಾಧ್ಯವಿಲ್ಲ. ಈ ನಂಬಿಕೆಯ ವ್ಯವಸ್ಥೆಯಲ್ಲಿ,ಭೂತವು ಆಸರೆ ಪಡೆಯಲು ಕಾರಣಗಳನ್ನು ಮತಧರ್ಮಶಾಸ್ತ್ರದ ಸಿದ್ಧಾಂತದಿಂದ ಒಂದು ರೀತಿಯಲ್ಲಿ ಅಡ್ಡಹಾದಿ ಹಿಡಿದಿದ್ದರಿಂದ ಅಥವಾ ಮತಾಂತರ ಪೂರ್ವ ಚಟುವಟಿಕೆಗಳ ಕಾರಣದಿಂದ ಎಂದು ಸಾಮಾನ್ಯವಾಗಿ ವಿವರಿಸಲಾಗಿದೆ.
ಕ್ಯಾಥೋಲಿಕ್ ಚರ್ಚ್ ಜನವರಿ 1999ರಲ್ಲಿ ಭೂತೋಚ್ಚಾಟನೆಯ ಹಕ್ಕನ್ನು ಪರಿಷ್ಕರಿಸಿತು. ಆದರೂ ಆಯ್ಕೆಯಾಗಿ ಲ್ಯಾಟಿನ್‌ನಲ್ಲಿ ಭೂತೋಚ್ಚಾಟನೆಯ ಸಾಂಪ್ರದಾಯಿಕ ಹಕ್ಕುಗಳಿಗೆ ಅವಕಾಶ ನೀಡಿತು. ಭೂತೋಚ್ಚಾಟನೆಯ ಕ್ರಿಯೆಯು ನಂಬಲಾಗದಷ್ಟು ಅಪಾಯಕಾರಿ ಧಾರ್ಮಿಕ ಕ್ರಿಯೆಯೆಂದು ಪರಿಗಣಿತವಾಗಿದೆ. ಭೂತಹಿಡಿದ ವ್ಯಕ್ತಿಗಳ ದೇಹದ ಮೇಲೆ ಭೂತವು ನಿಯಂತ್ರಣ ಸಾಧಿಸಿದ್ದರೂ,ಅವರು ತಮ್ಮ ಮುಕ್ತ ಇಚ್ಛೆಯನ್ನು ಉಳಿಸಿಕೊಂಡಿರುತ್ತಾರೆಂದು ಆಚರಣೆ ಭಾವಿಸಿದ್ದು,ಪ್ರಾರ್ಥನೆಗಳು,ಸ್ತುತಿಗಳು,ಎಕ್ಸೋರ್ಸಿಸಮ್ಸ್ ಅಂಡ್ ಸರ್ಟನ್ ಸಪ್ಲಿಕೇಷನ್ಸ್ ಗಳ ದಾಖಲೆಯನ್ನು ಬಳಸಿಕೊಂಡು ದೇವರ ಆವಾಹನೆಗಳು ಒಳಗೊಂಡಿವೆ. ಹಿಂದೆ ಬೆನೆಡಿಕ್ಟ್ ಸಂತನ ಆದೇಶವಾದ ವೇಡ್ ರಿಟ್ರೊ ಸಟಾನ ಮುಂತಾದ ಸೂತ್ರಗಳನ್ನು ಬಳಸಿರಬಹುದು. ಮಾನಸಿಕ ಅಥವಾ ದೈಹಿಕ ಕಾಯಿಲೆಗಳು ಹೆಚ್ಚು ಸಂಭವನೀಯವೆಂಬ ಭಾವನೆಯಿಂದ ಆಧುನಿಕ ಯುಗದಲ್ಲಿ ಕ್ಯಾಥೋಲಿಕ್ ಬಿಷಪ್‌ಗಳು ಭೂತೋಚ್ಚಾಟನೆಯ ಅಧಿಕಾರವನ್ನು ಅಪರೂಪವಾಗಿ ನೀಡುತ್ತಿದ್ದರು. ವಿರಳ ಪ್ರಕರಣಗಳಲ್ಲಿ ಸೇಂಟ್ ಮೈಕೇಲ್ ಚಾಪ್ಲೆಟ್ ಬಳಸಬಹುದಿತ್ತು.
ಈ ನಿರ್ಣಯಗಳನ್ನು ಕೈಗೊಂಡ ಬಳಿಕ,ಚರ್ಚ್ ಅನುಭವಿ ವೈದ್ಯರಿಗೆ ವ್ಯಕ್ತಿಯ ನಡವಳಿಕೆಗೆ ವೈದ್ಯಕೀಯ ವಿವರಣೆಯಿದೆಯೇ ಎಂದು ನಿರ್ಧರಿಸುವಂತೆ ಶಿಫಾರಸು ಮಾಡುತ್ತಾರೆ. ನಿಜವಾದ ಭೂತಬಾಧೆ ಗುರುತಿಸಿದಾಗ,ಚರ್ಚ್‌ನ ಸಚಿವರಿಂದ ಆರೈಕೆಗೆ ಭೂತಪೀಡಿತನನ್ನು ಒಪ್ಪಿಸುತ್ತಾರೆ. ನಿಷ್ಕಳಂಕ ಜೀವನ ನಡೆಸುವ ಅವರು,ಕೊಳಕು ಲಾಭಕ್ಕೆ ಯಾವುದನ್ನೂ ಮಾಡದೇ ಅಂತರಾತ್ಮದಿಂದ ಎಲ್ಲವನ್ನೂ ಮಾಡುವ ಅವರು ಸುಭದ್ರ ಸಿದ್ಧಾಂತವನ್ನು ಭೋಧಿಸುತ್ತಾರೆ. ಈ ಹಂತದವರೆಗೆ ಭೂತಬಾಧೆಯ ವ್ಯಕ್ತಿ ಯಾವ ರೀತಿಯ ಜೀವನ ನಡೆಸಿದ್ದಾನೆಂದು ಚರ್ಚಿನ ಧರ್ಮಗುರು ಶ್ರದ್ಧೆಯಿಂದ ವಿಚಾರಿಸಿಕೊಂಡು ಅವನ ಅಥವಾ ಅವಳ ಪಾಪಗಳನ್ನು ಗುರುತಿಸಲು ಕಾನೂನಿನ ಮೂಲಕ ಮುನ್ನಡೆಸುತ್ತಾರೆ. ಈ ವಾಗ್ದಂಡನೆ ಅಥವಾ ಸಾಂತ್ವನದ ಬಳಿಕ,ಸಾಮಾನ್ಯ ವೈದ್ಯನ ಸೇವೆಯನ್ನು ಬಳಸಿಕೊಂಡು ಸೂಕ್ತ ಔಷಧಿಗಳ ಮೂಲಕ ಭೂತ ಹಿಡಿದವನನ್ನು ಹಾನಿಕರ ದ್ರವಗಳಿಂದ ಸ್ವಚ್ಛಗೊಳಿಸುತ್ತಾರೆ. ಧರ್ಮಗುರುವಿನ ಕೈಪಿಡಿಯಲ್ಲಿ ನಂತರ ತಿಳಿಸಲಾಗುತ್ತದೆ:
ಲುಥೇರನ್ ಚರ್ಚ್ ಭೂತೋಚ್ಚಾಟನೆಯ ಆಚರಣೆಯನ್ನು ದಾರ್ಮಿಕ ಗ್ರಂಥಗಳ ಆಧಾರದ ಮೇಲೆ ಗುರುತಿಸಿದ್ದು,ಏಸು ಕ್ರಿಸ್ತ ಸಣ್ಣ ಆದೇಶದಿಂದ ಭೂತಗಳನ್ನು ಉಚ್ಚಾಟಿಸಿದನೆಂದು ಹೇಳಲಾಗಿದೆ ದೇವದೂತರು ಶಕ್ತಿಯೊಂದಿಗೆ ಏಸುಕ್ರಿಸ್ತನ ಹೆಸರಿನಲ್ಲಿ ಆಚರಣೆಯನ್ನು ಮುಂದುವರಿಸಿದರು . ಕೆಲವು ಕ್ರೈಸ್ತ ಧಾರ್ಮಿಕ ಸಂಸ್ಥೆಗಳ ನಂಬಿಕೆಗಳಿಗೆ ವ್ಯತಿರಿಕ್ತವಾಗಿ ಲೂತರ್ ತತ್ತ್ವ ಅನೇಕ ವಾದಗಳ ಆಧಾರದ ಮೇಲೆ ವ್ಯಕ್ತಿಯೊಬ್ಬ ನಂಬಿಕೆಯಿರಲಿ ಅಥವಾ ನಂಬಿಕೆ ಇಲ್ಲದಿರಲಿ ಭೂತಗಳಿಂದ ಪೀಡಿತನಾಗಬಹುದೆಂದು ಪ್ರತಿಪಾದಿಸಿದೆ. ನಂಬುವ ವ್ಯಕ್ತಿಯನ್ನು ಏಸು ಕ್ರಿಸ್ತ ಪಾಪದಿಂದ ವಿಮೋಚನೆ ಮಾಡಿದರೂ ಅವನ ಜೀವನದಲ್ಲಿ ಇನ್ನೂ ಪಾಪದ ಪರಿಮಿತಿಯಲ್ಲಿ ಇರಬಹುದು,ಹಾಗೆಯೇ ಅವನು ಜೀವನದಲ್ಲಿ ಭೂತದಿಂದ ಕೂಡ ಬಂಧಿತನಾಗಿರಬಹುದು"
ವೈಷ್ಣವ ಸಂಪ್ರದಾಯಗಳು ನರಸಿಂಹನ ಹೆಸರುಗಳ ವಾಚನ ಮತ್ತು ಧರ್ಮಗ್ರಂಥಗಳನ್ನು ಗಟ್ಟಿಯಾಗಿ ಓದುವುದನ್ನು ಕೂಡ ಉಪಯೋಗಿಸುತ್ತವೆ. ಪದ್ಮ ಪುರಾಣದ ಗೀತಾ ಮಹಾತ್ಮ್ಯದ ಪ್ರಕಾರ,ಭಗವದ್ಗೀತೆಯ 3ನೇ,7ನೇ ಮತ್ತು 8ನೇ ಅಧ್ಯಾಯ ಓದುವುದು ಮತ್ತು ಅಗಲಿದ ವ್ಯಕ್ತಿಗಳಿಗೆ ಅದರ ಫಲವನ್ನು ಮಾನಸಿಕವಾಗಿ ನೀಡುವುದು ಅವರನ್ನು ದೆವ್ವ ಹಿಡಿದ ಸ್ಥಿತಿಯಿಂದ ಬಿಡುಗಡೆ ಮಾಡಲು ನೆರವಾಗುತ್ತದೆ. ಕೀರ್ತನ, ಮಂತ್ರಗಳ ಸತತ ಪಠಣ,ದೇವರಿಗೆ ಸಂಬಂಧಿಸಿದ ಧರ್ಮಗ್ರಂಥಗಳು,ಪವಿತ್ರ ಚಿತ್ರಗಳನ್ನು ಮನೆಯಲ್ಲಿ ಇಡುವುದು,ಪೂಜೆಯಲ್ಲಿ ಸಮರ್ಪಿಸುವ ಧೂಪವನ್ನು ಉರಿಸುವುದು, ಪವಿತ್ರ ನದಿಗಳ ನೀರನ್ನು ಚಿಮುಕಿಸುವುದು,ಪೂಜೆಯಲ್ಲಿ ಬಳಸುವ ಶಂಖಗಳನ್ನು ಊದುವುದು ಇವು ಇತರೆ ಪರಿಣಾಮಕಾರಿ ಆಚರಣೆಗಳು.
ಕ್ರೈಸ್ತ ಮತಾಚರಣೆಯಲ್ಲಿ ಭೂತೋಚ್ಚಾಟಕ ಎಂದು ಹೆಸರಾದ ಭೂತೋಚ್ಚಾಟನೆಯನ್ನು ನಿರ್ವಹಿಸುವ ವ್ಯಕ್ತಿ ಸಾಮಾನ್ಯವಾಗಿ ಚರ್ಚ್ ಸದಸ್ಯರಾಗಿರುತ್ತಾರೆ ಅಥವಾ ವಿಶೇಷ ಶಕ್ತಿ ಅಥವಾ ಕೌಶಲ್ಯಗಳೊಂದಿಗೆ ಅನುಗ್ರಹಿತನಾಗಿರುವ ವ್ಯಕ್ತಿ. ಭೂತೋಚ್ಚಾಟಕ ಪ್ರಾರ್ಥನೆಗಳು ಮತ್ತು ಸೂತ್ರಗಳ ಸಂಗ್ರಹ,ಸಂಕೇತಗಳು,ಚಿಹ್ನೆಗಳು, ಮೂರ್ತಿಗಳು ಮತ್ತು ಯಂತ್ರಗಳು ಮುಂತಾದ ಧಾರ್ಮಿಕ ವಸ್ತುಗಳನ್ನು ಬಳಸಬಹುದು.ಭೂತೋಚ್ಚಾಟಕ ಆಗಾಗ್ಗೆ ಭೂತೋಚ್ಚಾಟನೆಯಲ್ಲಿ ಮಧ್ಯಪ್ರವೇಶಕ್ಕೆ ದೇವರು, ಏಸುಕ್ರಿಸ್ತ ಅಥವಾ ಅನೇಕ ವಿವಿಧ ದೇವತೆಗಳು ಮತ್ತು ಪ್ರಧಾನದೇವತೆಯನ್ನು ಆಹ್ವಾನಿಸಬಹುದು. ಕ್ಯಾಥೋಲಿಕೇತರ ಕ್ರೈಸ್ತರು ಭೂತೋಚ್ಚಾಟನೆಯನ್ನು ನಿರ್ವಹಿಸುವುದಾಗಿ ಹೇಳಿಕೊಂಡಿದ್ದರೂ, ಭೂತೋಚ್ಚಾಟನೆಯು ಮುಖ್ಯವಾಗಿ ಕ್ಯಾಥೋಲಿಕ್ ಚರ್ಚ್‌ಗೆ ಸಂಬಂಧಿಸಿದೆ.
ಈ ಶಕ್ತಿಯನ್ನು ಹೊಂದಿದ ಜನರನ್ನು .ಗೇಬ್ರಿಲೆ ಅಮೋರ್ಥ್ "ತ್ರಿಕಾಲ ಜ್ಞಾನಿಗಳು ಮತ್ತು ಅತೀ ಸಂವೇದನಾಶೀಲ" ಎಂದು ಕರೆದಿದ್ದು, ಅನೇಕ ಸಂದರ್ಭಗಳಲ್ಲಿ ಅವರನ್ನು ಬಳಸಿಕೊಂಡಿದ್ದಾರೆ; ದುಷ್ಟಶಕ್ತಿಯ ಉಪಸ್ಥಿತಿಯನ್ನು ಗುರುತಿಸುವ ಸಾಮರ್ಥ್ಯವನ್ನು ಅವರು ಹೊಂದಿರುತ್ತಾರೆ. ಆದಾಗ್ಯೂ,ಸದಾ ಅವರ ನಿರ್ಧಾರ ಸರಿಯಾಗಿರುವುದಿಲ್ಲ: ಅವರ ಭಾವನೆಗಳನ್ನು ಪರೀಕ್ಷಿಸಬೇಕು" ಎಂದು ಹೇಳುತ್ತಾರೆ. ಅವರ ಉದಾಹರಣೆಗಳಲ್ಲಿ, ಭೂತವು ಪ್ರವೇಶ ಪಡೆಯಬಹುದಾದ ಸಂದರ್ಭಗಳನ್ನು ಗುರುತಿಸಲು ಅವರು ಸಮರ್ಥರಾಗಿರುತ್ತಾರೆ ಅಥವಾ ವ್ಯಕ್ತಿಯನ್ನು ಹಿಡಿದಿರುವ ದುಷ್ಟ ಶಕ್ತಿಯನ್ನು ಪತ್ತೆಮಾಡುವ ಸಾಮರ್ಥ್ಯ ಹೊಂದಿರುತ್ತಾರೆ. ಅವರು ಸದಾ ನಮ್ರರಾಗಿರುತ್ತಾರೆಂದು ಅವರು ಗಮನಸೆಳೆಯುತ್ತಾರೆ
ಎಪಿಸ್ಕೋಪಲ್ ಚರ್ಚ್‌ನಲ್ಲಿ ಬುಕ್ ಆಫ್ ಅಕೇಷನಲ್ ಸರ್ವೀಸಸ್ ಭೂತೋಚ್ಚಾಟನೆಗೆ ನಿಬಂಧನೆಯನ್ನು ಚರ್ಚಿಸಿದೆ.ಆದರೆ ಅದು ಯಾವುದೇ ನಿರ್ದಿಷ್ಟ ವಿಧಿಯ ಬಗ್ಗೆ ಸೂಚಿಸಿಲ್ಲ ಅಥವಾ "ಭೂತೋಚ್ಚಾಟಕ"ನ ಕಚೇರಿಯನ್ನು ಸ್ಥಾಪಿಸಿಲ್ಲ. ಡಯೋಸಿಸನ್ ಭೂತೋಚ್ಚಾಟಕರು ಸಾಮಾನ್ಯವಾಗಿ ಚರ್ಚ್‌ನ ಎಲ್ಲ ಕರ್ತವ್ಯಗಳಿಂದ ನಿವೃತ್ತರಾದ ನಂತರ ತಮ್ಮ ಪಾತ್ರವನ್ನು ಮುಂದುವರಿಸುತ್ತಾರೆ. ಆಂಗ್ಲಿಕನ್ ಪಾದ್ರಿಗಳು ಡಯೋಸಿಸನ್ ಬಿಷಪ್ ಅನುಮತಿಯಿಲ್ಲದೇ ಭೂತೋಚ್ಚಾಟನೆಯನ್ನು ನಿರ್ವಹಿಸದಿರಬಹುದು. ಭೂತೋಚ್ಚಾಟನೆಯನ್ನು ಬಿಷಪ್ ಮತ್ತು ಅವನ ವಿಶೇಷತಜ್ಞರ ತಂಡ ರ ಅನುಮತಿಯಿಲ್ಲದೇ ಸಾಮಾನ್ಯವಾಗಿ ನಿರ್ವಹಿಸುವುದಿಲ್ಲ.
ವಿಮೋಚನೆ ಕ್ರಿಯಾವಿಧಿ ವ್ಯಕ್ತಿಯೊಬ್ಬನಿಗೆ ಅಗತ್ಯ ಎಂದು ನಿರ್ಧರಿಸುವ ಸಾಂಪ್ರದಾಯಿಕ ವಿಧಾನವನ್ನು ಪ್ರೇತಾತ್ಮದ ಒಳಹೊಕ್ಕು ನೋಡುವ ಶಕ್ತಿಯನ್ನು ಪಡೆದ ಉಪಸ್ಥಿತಿ ವ್ಯಕ್ತಿ ನಿರ್ವಹಿಸುತ್ತಾನೆ. ಇದು ಹೋಲಿ ಸ್ಪಿರಿಟ್ 1 ಕಾರಿಯಾಂತಸ್ 12ನಿಂದ ಲಭಿಸಿದ ಶಕ್ತಿಯಾಗಿದ್ದು,ದುಷ್ಟ ಶಕ್ತಿಗಳ ಉಪಸ್ಥಿತಿಯ ಬಗ್ಗೆ ಒಂದು ರೀತಿಯಲ್ಲಿ "ಗ್ರಹಿಸಲು" ವ್ಯಕ್ತಿಗೆ ಅವಕಾಶ ನೀಡುತ್ತದೆ. ಗುಂಪಿನಲ್ಲಿ ಸಾಮಾನ್ಯವಾಗಿ ಆರಂಭಿಕ ಗುರುತಿಸುವಿಕೆಗೆ ವಿರೋಧವಿರುವುದಿಲ್ಲ. ಆದರೆ ಅನೇಕ ಜನರು ಒಂದು ಗುಂಪಿನಲ್ಲಿ ಈ ಶಕ್ತಿಯ ಅನುಗ್ರಹ ಹೊಂದಿದ್ದರೆ,ಫಲಿತಾಂಶಗಳು ಭಿನ್ನವಾಗಿರುತ್ತವೆ.
ಚರ್ಚ್ ಆಫ್ ಇಂಗ್ಲೆಂಡ್ 1974ರಲ್ಲಿ "ವಿಮೋಚನೆ ಸಚಿವಾಲಯ"ವನ್ನು ಸ್ಥಾಪಿಸಿತು. ಅದರ ರಚನೆಯ ಭಾಗವಾಗಿ,ಪ್ರತಿಯೊಂದು ಡಯೋಸಿಸು ವು ಭೂತೋಚ್ಚಾಟನೆ ಮತ್ತು ಮನೋರೋಗ ಚಿಕಿತ್ಸೆಯಲ್ಲಿ ತರಬೇತಾದ ತಂಡದೊಂದಿಗೆ ಸಜ್ಜಾಗಬೇಕಿತ್ತು. ಅದರ ಪ್ರತಿನಿಧಿಗಳ ಪ್ರಕಾರ,ಅದರ ಮುಂದೆ ತಂದ ಬಹುತೇಕ ಪ್ರಕರಣಗಳು ಸಾಂಪ್ರದಾಯಿಕ ವಿವರಣೆಗಳಾಗಿದ್ದು, ವಾಸ್ತವಿಕ ಭೂತೋಚ್ಚಾಟನೆಗಳು ಬಹು ಅಪರೂಪದ್ದಾಗಿತ್ತು. ಮಾನಸಿಕ ಸಮಸ್ಯೆಯ ಕಾರಣಗಳಿಗಾಗಿ ಜನರಿಗೆ ಕೆಲವು ಬಾರಿ ಆಶೀರ್ವಾದಗಳನ್ನು ಮಾಡಲಾಗುತ್ತಿತ್ತು.
ಭೂತೋಚ್ಚಾಟನೆಯ ನಂಬಿಕೆಗಳು ಮತ್ತು/ಅಥವಾ ಆಚರಣೆಗಳು ಪ್ರಮುಖವಾಗಿ ದಕ್ಷಿಣದ ಪ್ರಾಚೀನ ದ್ರಾವಿಡರಿಗೆ ಸಂಬಂಧಿಸಿದೆ. ನಾಲ್ಕು ವೇದಗಳಲ್ಲಿ ಮಂತ್ರ ಮತ್ತು ಔಷಧಿಗೆ ಸಂಬಂಧಿಸಿದ ರಹಸ್ಯಗಳನ್ನು ಅಥರ್ವ ವೇದ ಹೊಂದಿತ್ತು. ಈ ಗ್ರಂಥದಲ್ಲಿರುವ ಅನೇಕ ಧಾರ್ಮಿಕವಿಧಿಗಳಲ್ಲಿ ಭೂತಗಳನ್ನು ಮತ್ತು ಪ್ರೇತಾತ್ಮಗಳನ್ನು ಉಚ್ಚಾಟಿಸುವುದನ್ನು ವಿವರಿಸಲಾಗಿದೆ. ಆ ನಂಬಿಕೆಗಳು ವಿಶೇಷವಾಗಿ ಪಶ್ಚಿಮಬಂಗಾಳ,ಒಡಿಶಾ ಹಾಗೂ ಕೇರಳ ಮುಂತಾದ ದಕ್ಷಿಣದ ರಾಜ್ಯಗಳಲ್ಲಿ ಪ್ರಬಲವಾಗಿ ಆಚರಿಸಲಾಗುತ್ತಿದೆ.
ಸಾಮಾನ್ಯವಾಗಿ ಭೂತ ಹಿಡಿದ ವ್ಯಕ್ತಿಗಳು ಸ್ವತಃ ದುಷ್ಟ ಎಂದು ಪರಿಗಣಿತರಾಗುವುದಿಲ್ಲ ಅಥವಾ ಅವರ ಕ್ರಿಯೆಗಳಿಗೆ ಪೂರ್ಣವಾಗಿ ಜವಾಬ್ದಾರರಾಗಿರುವುದಿಲ್ಲ. ಆದ್ದರಿಂದ ಭೂತೋಚ್ಚಾಟಕರು ಭೂತೋಚ್ಚಾಟನೆಯನ್ನು ಶಿಕ್ಷೆಯ ಬದಲಿಗೆ ಚಿಕಿತ್ಸೆ ಎಂದು ಪರಿಗಣಿಸುತ್ತಾರೆ. ಮುಖ್ಯವಾಹಿನಿ ಆಚರಣೆಗಳು ಇವನ್ನು ಸಾಮಾನ್ಯವಾಗಿ ಗಣನೆಗೆ ತೆಗೆದುಕೊಂಡು,ಭೂತ ಹಿಡಿದವನಿಗೆ ಯಾವುದೇ ಹಿಂಸೆ ಉಂಟಾಗದಂತೆ ಖಾತರಿ ಮಾಡಿಕೊಳ್ಳುತ್ತಾರೆ. ಹಿಂಸೆಗೆ ಸಂಭಾವ್ಯತೆ ಇದ್ದರೆ ಮಾತ್ರ ಅವರನ್ನು ಕಟ್ಟಿಹಾಕಲಾಗುತ್ತದೆ.
ಬೌದ್ಧಧರ್ಮದಲ್ಲಿ ಬೌದ್ಧ ಪಂಥಗಳನ್ನು ಅವಲಂಬಿಸಿ ಭೂತೋಚ್ಚಾಟನೆಯು ಅಸ್ತಿತ್ವದಲ್ಲಿದೆ. ಪ್ರತಿಯೊಂದು ಒಂದಕ್ಕೊಂದು ವ್ಯತ್ಯಾಸ ಹೊಂದಿದೆ. ಕೆಲವರು ಇದನ್ನು ರೂಪಾಲಂಕಾರ ಅಥವಾ ಗೂಢತತ್ವದ ಹಾಗೂ ವಾಚ್ಯಾರ್ಥ ಎಂದು ಕೂಡ ಅಭಿಪ್ರಾಯಪಟ್ಟಿದ್ದಾರೆ.
ಕೆಲವು ಟಿಬೆಟ್ ಬೌದ್ಧರು ಭೂತೋಚ್ಚಾಟನೆಯನ್ನು ನಕಾರಾತ್ಮಕ ಯೋಚನೆಗಳನ್ನು ಉಚ್ಚಾಟಿಸಿ,ಪ್ರಬುದ್ಧ ಮನಸ್ಸಾಗಿ ಪರಿವರ್ತಿಸುವ ಕೇವಲ ರೂಪಕಾಲಂಕಾರದ ಸಂಕೇತವೆಂದು ಅಭಿಪ್ರಾಯಪಟ್ಟಿದ್ದಾರೆ.
ಭೂತೋಚ್ಚಾಟನೆ (ಹಿಂದಿನ ಲ್ಯಾಟಿನ್ ಎಕ್ಸಾರ್ಸಿಮಸ್ , ಗ್ರೀಕ್‌ನ ಎಕ್ಸಾರ್ಕಿಜೇನ್ -ಪ್ರಮಾಣಕ್ಕೆ ಬದ್ಧವಾಗಿಸುವುದು)ಯು ವ್ಯಕ್ತಿಗೆ ಅಥವಾ ಸ್ಥಳದಲ್ಲಿ ಹಿಡಿದಿರುವ ಭೂತಗಳು ಅಥವಾ ಇತರೆ ಪ್ರೇತಾತ್ಮಗಳನ್ನು ಆ ವ್ಯಕ್ತಿಯಿಂದ ಅಥವಾ ಸ್ಥಳದಿಂದ ಉಚ್ಚಾಟಿಸಿ ಪ್ರೇತಾತ್ಮದಿಂದ ಪ್ರಮಾಣ ಮಾಡಿಸುವ ಆಚರಣೆ. ಈ ಆಚರಣೆಯು ತೀರಾ ಪ್ರಾಚೀನಕಾಲದ್ದಾಗಿದ್ದು, ಅನೇಕ ಸಂಸ್ಕೃತಿಗಳ ನಂಬಿಕೆಯ ವ್ಯವಸ್ಥೆಯ ಭಾಗವಾಗಿದೆ.
ಏಸುಕ್ರಿಸ್ತನ ಕಾಲದಲ್ಲಿ,ಹೊಸ ಒಡಂಬಡಿಕೆ ಯಲ್ಲದ ಯಹೂದ್ಯ ಮೂಲಗಳು ಭೂತೋಚ್ಚಾಟನೆಯನ್ನು ಔಷಧಗಳ ಜತೆ ವಿಷಯುಕ್ತ ಬೇರಿನ ರಸ ಮತ್ತಿತರ ವಸ್ತುಗಳನ್ನು ಕುಡಿಸುವ ಮೂಲಕ ಬಲಿಗಳನ್ನು ನೀಡಿ ಕೈಗೊಳ್ಳಲಾಗುತ್ತಿತ್ತು ಎಂದು ವರದಿ ಮಾಡಿದೆ. ಭೂತೋಚ್ಚಾಟನೆಗಳನ್ನು ಯಹೂದಿ ವಿಭಾಗ ಎಸೀನ್ ಕುಮ್ರಾನ್‌ನ ನಿರ್ವಹಿಸುತ್ತದೆಂದು ಅವರು ಪ್ರಸ್ತಾಪಿಸಿದ್ದಾರೆ.
ಏಸುಕ್ರಿಸ್ತನನ್ನು ಕುರಿತ ಯಹೂದ್ಯ ವಿಶ್ವಕೋಶದ ಲೇಖನದಲ್ಲಿ ಹೀಗೆ ವಿವರಿಸಲಾಗಿದೆ "ಏಸುಕ್ರಿಸ್ತ ವಿಶೇಷವಾಗಿ ಭೂತಗಳ ಉಚ್ಚಾಟನೆಗೆ ತನ್ನನ್ನು ಅರ್ಪಿಸಿಕೊಂಡ" ಮತ್ತು ತನ್ನ ಅನುಯಾಯಿಗಳಿಗೆ ಆ ಶಕ್ತಿಯನ್ನು ವರ್ಗಾಯಿಸಿದ ಎಂದು ನಂಬಲಾಗಿದೆ; ಆದಾಗ್ಯೂ, "ತನ್ನ ಅನುಯಾಯಿಗಳು ಉಚ್ಚಾಟಿಸಲು ವಿಫಲರಾದ ಭೂತಗಳನ್ನು ಉಚ್ಚಾಟಿಸುವ ಮೂಲಕ ತನ್ನ ಬಲಾಢ್ಯತೆಯನ್ನು ಪ್ರದರ್ಶಿಸಿದ".
ಭೂತೋಚ್ಚಾಟನೆಯು ಸದಾ ಯಶಸ್ವಿಯಾಗುವುದಿಲ್ಲ,ಗೆಲಾಟಾ ಸಾಮಾನ್ಯ ವಿಧಾನಗಳು ಅಯಶಸ್ವಿಯಾಗುವ ಬಗ್ಗೆ ಇನ್ನೊಂದು ಉದಾಹರಣೆ ನೀಡುತ್ತದೆ,ಭೂತಗಳು ವ್ಯಕ್ತಿಯನ್ನು ಸ್ಪಷ್ಟವಾಗಿ ಕಾಣುವಂತೆ ಆನಂತರ ತ್ಯಜಿಸುತ್ತವೆ. ಒಟ್ಟಿನಲ್ಲಿ "ಯಾವುದೇ ಪ್ರಕರಣಗಳಲ್ಲಿ ಪ್ರೇತಾತ್ಮಕ್ಕೆ ಏಸುಕ್ರಿಸ್ತನ ಹೆಸರಿನಲ್ಲಲ್ಲದೇ ಬೇರಾವುದೇ ಹೆಸರಿನಲ್ಲಿ ಆದೇಶ ನೀಡಲಾಗುವುದಿಲ್ಲ"
ಕ್ರೈಸ್ತ ಧರ್ಮದಲ್ಲಿ,ಕ್ರಿಸ್ತನ ಶಕ್ತಿಯನ್ನು ಅಥವಾ ಏಸು ಹೆಸರನ್ನು ಬಳಸಿಕೊಂಡು ಭೂತೋಚ್ಚಾಟನೆಯನ್ನು ನಿರ್ವಹಿಸಲಾಗುತ್ತದೆ. ಅವನ ಹೆಸರಿನಲ್ಲಿ ದುಷ್ಟ ಪ್ರೇತಗಳನ್ನು ಉಚ್ಚಾಟಿಸುವಂತೆ ತನ್ನ ಅನುಯಾಯಿಗಳಿಗೆ ಏಸುಕ್ರಿಸ್ತ ಆದೇಶ ನೀಡಿದ್ದಾನೆಂದು ನಂಬಿಕೆಯನ್ನು ಇದು ಆಧರಿಸಿದೆ.
ಭೂತೋಚ್ಚಾಟನೆ ಕುರಿತ ಕ್ಯಾಥೋಲಿಕ್ ವಿಶ್ವಕೋಶದಲ್ಲಿನ ಲೇಖನದ ಪ್ರಕಾರ,ತನ್ನ ಉದ್ಧಾರಕ ಗುಣದ ಸಂಕೇತವೆಂದು ಏಸುಕ್ರಿಸ್ತ ತನ್ನ ಸಾಮರ್ಥ್ಯದ ಬಗ್ಗೆ ಗಮನಸೆಳೆದು,ತನ್ನ ಅನುಯಾಯಿಗಳಿಗೆ ಹೀಗೆ ಮಾಡುವ ಅಧಿಕಾರವನ್ನು ನೀಡುತ್ತಾನೆ.
ಕೆಲವು ಬೌದ್ಧಧರ್ಮೀಯರು ನಕಾರಾತ್ಮಕ ಯೋಚನೆಗಳಿಂದ ಮತ್ತು/ಮತ್ತು ನಕಾರಾತ್ಮಕ ಆತ್ಮಗಳಿಂದ ಸ್ವತಃ ಬಿಡುಗಡೆಯಾಗಲು ಭೂತೋಚ್ಚಾಟನೆ ಬದಲಿಗೆ ಪ್ರಾರ್ಥನೆಗಳಲ್ಲಿ ನಂಬಿಕೆ ಇರಿಸಿದ್ದಾರೆ.
ಭೂತೋಚ್ಚಾಟನೆಯ ಮೂಲ ಮಾರ್ಗಗಳು ಮಂತ್ರ ಮತ್ತು ಯಜ್ಞ. ಇವನ್ನು ವೇದ ಮತ್ತು ತಂತ್ರದ ಸಂಪ್ರದಾಯಗಳೆರಡರಲ್ಲೂ ಬಳಸಲಾಯಿತು.
ಭೂತ ಮತ್ತು ಸಾವಿಗೆ-ಸಂಬಂಧಿಸಿದ ಮಾಹಿತಿಗೆ ಪುರಾಣದ ಮುಖ್ಯ ಸಂಪನ್ಮೂಲ ಗರುಡ ಪುರಾಣ
1990ರ ದಶಕದ ಮಧ್ಯಭಾಗದಲ್ಲಿ, ಪೋರ್ಟ್‌ಮ್ಯಾನ್‌ ಹೀಟ್‌ , ಎವೆರಿವನ್‌ ಸೇಸ್‌ ಐ ಲವ್‌ ಯು ಮತ್ತು ಮಾರ್ಸ್‌ ಅಟ್ಯಾಕ್‌!
4 ಮಾರ್ಚ್‌ 2006ರಲ್ಲಿ ಸಾಟರ್ಡೆ ನೈಟ್‌ ಲೈವ್‌ ಕಾರ್ಯಕ್ರಮದಲ್ಲಿ ಪೋರ್ಟ್‌ಮ್ಯಾನ್‌ ಅತಿಥಿ ಸಂಗೀತಗಾರ ಫಾಲ್‌ ಔಟ್‌ ಬಾಯ್‌ ಮತ್ತು ವಿಶೇಷ ಅತಿಥಿ ನಟ ಡೆನ್ನಿಸ್‌ ಹೇಸ್ಬರ್ಟ್‌ರೊಂದಿಗೆ ಕಾರ್ಯಕ್ರಮ ನಡೆಸಿಕೊಟ್ಟರು. ಡಿಜಿಟಲ್‌ ಶಾರ್ಟ್‌ನಲ್ಲಿ ಕ್ರಿಸ್‌ ಪರ್ನೆಲ್‌ರೊಂದಿಗಿನ ಅಣಕು ಸಂದರ್ಶನದಲ್ಲಿ, ಅವಳು ತನ್ನನ್ನು ಸಿಡುಕಿನ ಗ್ಯಾಂಗೆಸ್ಟಾ ರಾಪರ್‌ನಂತೆ (ವಿಕಿಂಗ್‌ ಉಡುಪಿನಲ್ಲಿ ತನ್ನ ಫ್ಲಾವರ್‌ ಫ್ಲಾವ್‌-ಸಹ ನಟರಂತೆ ಆಂಡಿ ಸಾಂಬರ್ಗ್‌ರೊಂದಿಗೆ) ಅಭಿನಯಿಸಿ, ತಾನು ಜೂಜಾಟದಂತಹದರಲ್ಲಿ ತೊಡಗಿ, ಮತ್ತು ಕೊಕೇನ್‌ ಸೇವಿಸಿ ಅಮಲಿನಲ್ಲಿರುವಾಗ, ಪವಿತ್ರ ಹಾರ್ವರ್ಡ್‌ ವಿಶ್ವವಿದ್ಯಾಲಯಕ್ಕೆ ಮೋಸಮಾಡಿದೆ, ಎಂದು ಪಶ್ಚಾತಾಪಪಟ್ಟಳು. "ನಟಾಲಿಯಾಸ್‌ ರಾಪ್‌" ಎನ್ನುವ ಶೀರ್ಷಿಕೆ ಹೊಂದಿರುವ ಹಾಡು ಬಿಡುಗಡೆಯಾಯಿತಲ್ಲದೆ, ಆ ಪ್ರದರ್ಶನದ ಕೆಲವು ತುಣುಕುಗಳು 2009ರಲ್ಲಿ ಬಿಡುಗಡೆಯಾದ ದಿ ಲವ್ಲಿ ಐಲೆಂಡ್‌ನಿಂದ ಇನ್‌ಕ್ರೆಡಿಬಾದ್‌ ನಲ್ಲಿದ್ದವು. ಇನ್ನೊಂದು ಭಾಗದಲ್ಲಿ, ಬಾರ್‌ ಮಿಟ್ಸಾವನಲ್ಲಿ ಭಾಗವಹಿಸಿ, ರಿಬೆಕ್ಕಾ ಹರ್ಷಲಗ್‌ ಎಂಬ ಹೆಸರಿನ ವಿದ್ಯಾರ್ಥಿ ಪಾತ್ರದಲ್ಲಿ ನಟಿಸಿದಳು. ಅಲ್ಲದೇ ಇದರ ಮುಂದುವರಿದ ಭಾಗವಾದ ದಿ ನೀಡ್ಲರ್ಸ್‌ನಲ್ಲಿ (ಸ್ಯಾಲಿ ಆಂಡ್‌ ಡ್ಯಾನ್‌, ದಿ ಕಪಲ್‌ ದ್ಯಾಟ್‌ ಶುಡ್‌ ಬಿ ಡೈವರ್ಸಡ್‌ ಎಂದೂ ಕರೆಯುವ) ಸಂತಾನ ಶಕ್ತಿ ನೀಡುವ ತಜ್ಞೆಯಾಗಿ ನಟಿಸಿದಳು.
ಪೋರ್ಟ್‌ಮ್ಯಾನ್‌ಳ ಪೋಷಕರು ಒಹಿಯೊ ಸ್ಟೇಟ್‌ ಯುನಿವರ್ಸಿಟಿಯಲ್ಲಿರುವ ಯಹೂದಿ ವಿದ್ಯಾರ್ಥಿ ಕೇಂದ್ರದಲ್ಲಿ ಭೇಟಿಯಾದರು. ಅಲ್ಲಿ ಅವಳ ತಾಯಿ ಟಿಕೆಟುಗಳನ್ನು ಮಾರುತ್ತಿದ್ದಳು. ಅವಳ ತಂದೆ ಇಸ್ರೇಲ್‌ಗೆ ಮರಳಿದರು. ಕೆಲವು ವರ್ಷಗಳ ನಂತರ ಅವಳ ತಾಯಿ ಇಸ್ರೇಲ್‌ಗೆ ಭೇಟಿ ನೀಡಿದಾಗ, ಪರಸ್ಪರ ಒಪ್ಪಿ, ಮದುವೆಯಾದರು. 1984ರಲ್ಲಿ ಪೋರ್ಟ್‌ಮ್ಯಾನ್‌ ಮೂರು ವರ್ಷದವಳಾಗಿದ್ದಾಗ, ಅವಳ ಕುಟುಂಬವು ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ವಲಸೆಹೋಯಿತು. ಅಲ್ಲಿ ಅವಳ ತಂದೆ ವೈದ್ಯಕೀಯ ತರಬೇತಿ ಪಡೆದರು. ಪ್ರಾರಂಭದಲ್ಲಿ ಕುಟುಂಬವು ವಾಶಿಂಗ್ಟನ್‌, .ಯಲ್ಲಿ ನೆಲೆಸಿತ್ತು. ಅಲ್ಲಿ ಪೋರ್ಟ್‌ಮ್ಯಾನ್‌ ಚಾರ್ಲ್ಸ್‌ . ಸ್ಮಿತ್‌ ಜೆವಿಷ್‌ ಡೇ ಸ್ಕೂಲ್‌ನ್ನು ಸೇರಿದ್ದಳು. ಆದರೆ ನಂತರ 1988ನಲ್ಲಿ ಕನೆಕ್ಟಿಕಟ್‌ಗೆ ಸ್ಥಳಾಂತರಗೊಂಡರು. ಅಲ್ಲದೇ 1990ರಲ್ಲಿ ನ್ಯೂಯಾರ್ಕ್‌ನ ಲಾಂಗ್‌ ಐಲೆಂಡ್‌ನಲ್ಲಿ ಶಾಶ್ವತವಾಗಿ ನೆಲೆಯೂರಿದರು. ಪೋರ್ಟ್‌ಮ್ಯಾನ್‌ "ನಾನು ನಿಜವಾಗಲೂ ಅಮೆರಿಕಾವನ್ನು ಪ್ರೀತಿಸುತ್ತಿದ್ದರೂ ಸಹ. ನನ್ನ ಹೃದಯ ಜೆರುಸಲೆಮ್‌ನಲ್ಲಿದೆ. ಅಲ್ಲಿ ನನಗೆ ಸ್ವದೇಶದ ಅನುಭವವಾಗುವುದು" ಎಂದು ಹೇಳಿದಳು. ಆಕೆ ತಂದೆತಾಯಿಗೆ ಒಬ್ಬಳೇ ಮಗಳಾಗಿರುವುದರಿಂದ, ಪ್ರೀತಿಯ ಮಗಳಾಗಿದ್ದಳು. ಅವಳ ಹೆಚ್ಚಿನ ಚಿತ್ರಗಳ ಪ್ರಥಮ ಪ್ರದರ್ಶನದ ಸಂದರ್ಭದಲ್ಲಿ ಹೆತ್ತವರು ಹೆಚ್ಚಾಗಿ ಜೊತೆಯಾಗಿರುತ್ತಿದ್ದರು.
ಪೋರ್ಟ್‌ಮ್ಯಾನ್‌ ತನ್ನ ಶಾಲಾ ರಜಾದಿನಗಳನ್ನು ರಂಗಮಂದಿರ ಶಿಬಿರಗಳಲ್ಲಿ ಕಳೆಯುತ್ತಿದ್ದಳು. ಅವಳು 10 ವಯಸ್ಸಿನವಳಾಗಿರುವಾಗ, ರೂತ್‌ಲೆಸ್‌!
ಗೆ ನಟನಾ ಪ್ರಾತ್ಯಕ್ಷಿಕೆ ನೀಡಲು ಹೋಗಿದ್ದಳು. ಶಾಲಾ ನಾಟಕದಲ್ಲಿ ಹತ್ಯೆಗೈಯಲು ತಯಾರಾಗುವ ಹುಡುಗಿಯ ಪಾತ್ರದಲ್ಲಿ ನಟಿಸಿದಳು. ಅವಳು ಲಾರಾ ಬೆಲ್‌ ಬುಂಡಿಗೆ ಪರ್ಯಾಯ ಪಾತ್ರಧಾರಿಯಾಗಿ ಆಯ್ಕೆಯಾದಳು. ಕಳೆದ 1994ರಲ್ಲಿ ಅವಳು ಲಕ್‌ ಬೆಸನ್‌ರ ಲೆಯೊನ್‌ ಚಿತ್ರದಲ್ಲಿ ಮಧ್ಯಮ ವಯಸ್ಸಿನ ಕೊಲೆಗಾರನೊಬ್ಬನ ಸ್ನೇಹತೆಯಾಗುವ ಮಗುವಿನ ಪಾತ್ರಕ್ಕಾಗಿ ನಟನಾ ಪರೀಕ್ಷೆ-ಪ್ರಾತ್ಯಕ್ಷಿಕೆ ನೀಡಿದ್ದಳು. ಆ ಪಾತ್ರ ದೊರೆತ ನಂತರ, ಅವಳು ಗೌಪ್ಯತೆ ಉಳಿಸುಕೊಳ್ಳುವುದಕ್ಕಾಗಿ, ತನ್ನ ಅಜ್ಜಿಯ ಮೊದಲ ಹೆಸರಾದ "ಪೋರ್ಟ್‌ಮ್ಯಾನ್‌" ಅನ್ನು ತನ್ನ ನಟನಾ ವಲಯದ ಹೆಸರಾಗಿ ಇಟ್ಟುಕೊಂಡಳು; ಯಲ್ಲಿ ಚಿತ್ರದ ನಿರ್ದೇಶಕರ ಪ್ರತಿಯಲ್ಲಿ ಅವಳನ್ನು ನಟಾಲಿಯಾ ಹರ್ಷಲಗ್‌ ಎಂದು ಹೆಸರಿಸಲಾಗಿತ್ತು. ಕಳೆದ 18 ನವೆಂಬರ್‌ 1994ರಲ್ಲಿ ಅವಳು ತನ್ನ 13ನೇ ವಯಸ್ಸಿನಲ್ಲಿ ಲೆಯೊನ್‌ ಚಿತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದಳು. ಅದೇ ವರ್ಷ ದೂರದರ್ಶನದಲ್ಲಿ ಪ್ರಸಾರವಾದ ಡೆವಲಪಿಂಗ್‌ ಎನ್ನುವ ಕಿರುಚಿತ್ರದಲ್ಲಿ ಕಾಣಿಸಿಕೊಂಡಳು.
ಪೋರ್ಟ್‌ಮ್ಯಾನ್‌ ಬಾಲ್ಯದಿಂದ ಸಸ್ಯಾಹಾರಿ ಯಾಗಿದ್ದು ಮತ್ತು 2009ರಲ್ಲಿ ಜೋನಥಾನ್‌ ಸಫ್ರಾನ್‌ ಫೊಯಿರ್‌ರ ಈಟಿಂಗ್‌ ಎನಿಮಲ್ಸ್‌ ಓದಿದ ನಂತರ ಪಕ್ಕಾ ಸಸ್ಯಹಾರಿಯಾದರು. ಅವರೊಬ್ಬ ಪ್ರಾಣಿ ಹಕ್ಕಗಳ ಪರ ವಾದಿಸುವವರಾಗಿದ್ದರು. ಅವಳು ಪ್ರಾಣಿಯ ಉತ್ಪನ್ನಗಳನ್ನು ತಿನ್ನುವುದಿಲ್ಲ. ಅಲ್ಲದೇತುಪ್ಪಳ, ಹಕ್ಕಿಯ ಗರಿಗಳಿಂದ ತಯಾರಾದ ವಸ್ತು ಅಥವಾ ಚರ್ಮವನ್ನು ಬಳಸುವುದಿಲ್ಲ. ಅವಳು "ತನ್ನೆಲ್ಲ ಪಾದುಕೆಗಳು ಟಾರ್ಗೆಟ್‌ ಮತ್ತು ಸ್ಟೆಲ್ಲಾ ಮ್ಯಾಕ್‌ಕರ್ಟನಿ ಕಂಪನಿಯದ್ದಾಗಿದೆ" ಎಂದು ಹೇಳಿದ್ದಾಳೆ. 2009ರಲ್ಲಿ ತುಪ್ಪಳ ವಿರೋಧಿ ಆಂದೋಲನದಲ್ಲಿ ಸಮೂಹವನ್ನು ಬೆಂಬಲಿಸಲು ಸಾರ್ವಜನಿಕ ಸೇವೆ ಪ್ರಕಟಣೆಯಲ್ಲಿ ನಟಿ ಎಲಿಸ್ಸಾ ಸುರ್ಸಾರಳೊಂದಿಗೆ ಪೋರ್ಟ್‌ಮ್ಯಾನ್‌ಳು ಕಾಣಿಸಿಕೊಂಡಿದ್ದಳು ಎಂದು ವರದಿಯಾಗಿದೆ. 2007ರಲ್ಲಿ ಅವಳು ತನ್ನದೇ ಆದ ಪಕ್ಕಾ ಸಸ್ಯಗಳಿಂದ ಸಿದ್ದಪಡಿಸಿದ ಪಾದುಕೆಗಳ ಬ್ರ್ಯಾಂಡ್‌ ಅನ್ನು ಬಿಡುಗಡೆ ಮಾಡಿದಳು.
ಪೋರ್ಟ್‌ಮ್ಯಾನ್‌ ಇಸ್ರೇಲ್‌ನ ಜೆರುಸಲೆಮ್‌ನಲ್ಲಿ ಜನಿಸಿದಳು. ಅವಳ ತಂದೆ ಅವ್ನರ್‌ ಹರ್ಷಲಗ್‌. ಅವರು ಇಸ್ರೇಲಿ ವೈದ್ಯರಾಗಿದ್ದು, ಗರ್ಭದಾನ ಮತ್ತು ಸಂತಾನೋತ್ಪತ್ತಿ ವಿಜ್ಞಾನದಲ್ಲಿ ಪರಿಣತಿ ಹೊಂದಿದ್ದರು. ಅವಳ ತಾಯಿ ಶೇಲೆ ಸ್ಟೀವನ್ಸ್‌ ಗೃಹಿಣಿ ಯಾಗಿದ್ದು, ಸದ್ಯ ಅವಳ ಕಾರ್ಯದರ್ಶಿಯಂತೆ ಕೆಲಸಮಾಡುತ್ತಿದ್ದಾಳೆ. ಪೋರ್ಟ್‌ಮ್ಯಾನ್‌ನ ತಾಯಿಯ ಪೂರ್ವಿಕರು ಆಸ್ಟ್ರೀಯಾ ಮತ್ತು ರಷ್ಯಾದಿಂದ ಬಂದಿರುವ ಯಹೂದಿಗಳಾಗಿದ್ದರೆ, ತಂದೆಯ ಪೂರ್ವಿಕರು ಪೋಲೆಂಡ್‌ ಮತ್ತು ರೋಮಾನಿಯಾದಿಂದ ಇಸ್ರೇಲ್‌ಗೆ ವಲಸೆ ಬಂದಿರುವ ಯಹೂದಿಗಳಾಗಿದ್ದಾರೆ. ಅವಳ ತಂದೆಯ ಕಡೆಯ ಅಜ್ಜನ ಪೋಷಕರು ಔಷ್ವಿಟ್ಸ್‌ನಲ್ಲಿ ಮರಣಹೊಂದಿದರು. ರೋಮಾನಿಯಾದಲ್ಲಿ ಹುಟ್ಟಿದ ಅವಳ ಮುತ್ತಜ್ಜಿ ಎರಡನೇ ಮಹಾಯುದ್ಧದ ಸಮಯದಲ್ಲಿ ಬ್ರಿಟಿಷರ ಪರ ಗೂಢಚಾರರಾಗಿದ್ದರು.
2001ರಲ್ಲಿ ಚೇಕಾವ್ಸ್‌ ದಿ ಸೀಗಲ್‌ ಅಲ್ಲದೆ, ಮೆಲಿಲ್‌ ಸ್ಟ್ರೀಪ್‌, ಕೇವಿನ್‌ ಕ್ಲೈನ್‌, ಮತ್ತು ಫಿಲಿಪ್‌ ಸೇಮೋರ್‌ ಹಾಫ್‌ಮ್ಯಾನ್‌ ನಿರ್ಮಿಸಿದ ನ್ಯೂಯಾರ್ಕ್‌ ಸಿಟಿಸ್‌ ಪಬ್ಲಿಕ್‌ ಥೀಯೆಟರ್‌ ಸಂಸ್ಥೆಯನ್ನು ಪೋರ್ಟ್‌ಮ್ಯಾನ್‌ ಪ್ರಾರಂಭಿಸಿದಳು. 2005ರಲ್ಲಿ ಕ್ಲೋಸರ್‌ ನಾಟಕದಲ್ಲಿನ ಅಭಿನಯಕ್ಕಾಗಿ ಪೋರ್ಟ್‌ಮ್ಯಾನ್‌ ಗೋಲ್ಡನ್‌ ಗ್ಲೋಬ್‌ ಅವಾರ್ಡ್‌ನ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿ ಪಡೆದಳು. ಮೇ 2008ರಲ್ಲಿ ಅವಳು 61ನೇ ವಾರ್ಷಿಕ ಕ್ಯಾನಸ್‌ ಫಿಲ್ಮ್‌ ಫೆಸ್ಟಿವಲ್‌ನ ತೀರ್ಪುಗಾರರ ಮಂಡಳಿಯಲ್ಲಿರುವ ಅತಿ ಕಿರಿಯ ಸದಸ್ಯಳಾಗಿದ್ದಳು. 2008ರಲ್ಲಿ ಪೋರ್ಟ್‌ಮ್ಯಾನ್‌ಳ ಪ್ರಥಮ ನಿರ್ದೇಶನದ ಚಿತ್ರ ಏವ್‌ , 65ನೇ ವೆನಸ್‌ ಇಂಟರ್‌ನ್ಯಾಷನಲ್‌ ಫಿಲ್ಮ್‌ ಫೆಸ್ಟಿವಲ್‌ನ ಕಿರುಚಿತ್ರಗಳ ಸ್ಪರ್ಧೆಯಲ್ಲಿ ತೆರೆಕಂಡಿತು.
ಪೋರ್ಟ್‌ಮ್ಯಾನ್‌ ತನ್ನ 4ನೇ ವಯಸ್ಸಿನಲ್ಲಿಯೇ ನೃತ್ಯಾಭ್ಯಾಸ ಪ್ರಾರಂಭಿಸಿದ್ದಳು. ಅಲ್ಲದೇ ಸ್ಥಳೀಯ ನೃತ್ಯತಂಡಗಳಲ್ಲಿ ಭಾಗವಹಿಸುತ್ತಿದ್ದಳು. ಅವಳು 10 ವರ್ಷದವಳಾಗಿರುವಾಗ, ರೆವಲೊನ್‌ ಪ್ರತಿನಿಧಿಯು ಅವಳನ್ನು ಬಾಲ್ಯದಲ್ಲೇ ರೂಪದರ್ಶಿಯಾಗುವಂತೆ ಕೇಳಿದ್ದರು. ಆದರೆ ಅವಳು ನಟನೆಯಲ್ಲಿ ಗಮನ ಹರಿಸುವುದಕ್ಕಾಗಿ ಈ ಅವಕಾಶವನ್ನು ತಿರಸ್ಕರಿಸಿದಳು. ಒಂದು ಪತ್ರಿಕಾ ಸಂದರ್ಶನದಲ್ಲಿ ಪೋರ್ಟ್‌ಮ್ಯಾನ್‌, "ತಾನು ಇತರ ಮಕ್ಕಳಿಗಿಂತ ಭಿನ್ನವಾಗಿದ್ದೆ. ನಾನು ಮಹತ್ವಾಕಾಂಕ್ಷಿಯಾಗಿದ್ದು, ಏನನ್ನು ಇಷ್ಟಪಡುತ್ತೇನೆ ಎನ್ನುವುದು ನನಗೆ ತಿಳಿದಿತ್ತು. ಅದಕ್ಕಾಗಿ ನಾನು ತುಂಬಾ ಕಷ್ಟಪಟ್ಟು ಕೆಲಸ ಮಾಡುತ್ತಿದ್ದೆ. ಅಲ್ಲದೇ ತುಂಬಾ ಗಂಭೀರ ಹುಡುಗಿಯಾಗಿದ್ದೆ" ಎಂದು ಹೇಳಿದಳು.
ನಟಾಲಿಯಾ ಪೋರ್ಟ್‌ಮ್ಯಾನ್‌ ಇಸ್ರೇಲಿ ಅಮೆರಿಕಾ ನಟಿ. 1994ರಲ್ಲಿ ಸ್ವತಂತ್ರ ಚಿತ್ರವಾದ ಲೆಯೊನ್‌ ವು ಅವಳು ಅಭಿನಯಿಸಿದ ಮೊದಲ ಚಿತ್ರವಾಗಿದೆ. ಘಟನೆಗಳ ಆಧಾರಿತ ಚಿತ್ರವಾದ ಸ್ಟಾರ್‌ ವಾರ್ಸ್‌ ನಲ್ಲಿ ಅವಳು ಪಡ್ಮೆ ಅಮಿಡಲಾನ ಪಾತ್ರದಲ್ಲಿ ಅಭಿನಯಿಸಿದ ನಂತರ, ಹೆಚ್ಚು ಪ್ರಸಿದ್ದಿ ಪಡೆದಳು. ಹಾರ್ವರ್ಡ್‌ ಕಾಲೇಜ್‌ನಲ್ಲಿ ಮನ:ಶ್ಯಾಸ್ತ್ರದಲ್ಲಿ ಪದವಿ ಪೂರ್ಣಗೊಳಿಸಿದ ನಂತರ, ಪೋರ್ಟ್‌ಮ್ಯಾನ್‌ ಸ್ಟಾರ್‌ ವಾರ್ಸ್‌ ಚಿತ್ರ ಸರಣಿಯಲ್ಲಿ ಕೆಲಸ ಮಾಡುತ್ತಿರುವಾಗ, "ನಾನು ಚಿತ್ರ ನಟರಿಗಿಂತ ಹೆಚ್ಚು ಬುದ್ಧಿವಂತೆ." ಎಂದು ಹೇಳಿದಳು.
ಅಂತಿಮ ಸ್ಟಾರ್‌ ವಾರ್ಸ್‌ ಚಿತ್ರವು : 19 ಮೇ 2005ರಂದು ಬಿಡುಗಡೆಯಾಯಿತು. ಈ ಚಿತ್ರವು ಪ್ರಾದೇಶಿಕವಾಗಿ ವರ್ಷದ ಅತಿ ಹೆಚ್ಚು ಗಳಿಕೆ ಕಂಡ ಚಿತ್ರವಾಗಿ ಹೊರಹೊಮ್ಮಿತು ಮತ್ತು ಪೀಪಲ್‌'ಸ್‌ ಚಾಯಿಸ್‌ ಅವಾರ್ಡ್ಸ್‌ನಲ್ಲಿ ನೆಚ್ಚಿನ ಚಲನಚಿತ್ರವಾಗಿ ಆಯ್ಕೆಯಾಯಿತು. 2005ರಲ್ಲಿ ಸಹ, ಪೋರ್ಟ್‌ಮ್ಯಾನ್‌ ಫ್ರೀ ಜೋನ್‌ ಮತ್ತು ನಿರ್ದೇಶಕ ಮಿಲೋಸ್‌ ಫಾರ್‌ಮ್ಯಾನ್‌ರ ಗೋಯಾ'ಸ್‌ ಗೋಸ್ಟ್‌ಸ್‌ ಚಿತ್ರದಲ್ಲಿ ಅಭಿನಯಿಸಿದ್ದರು. ಫೋರ್‌ಮ್ಯಾನ್‌ ಅವಳ ಯಾವುದೇ ನಟನೆಯನ್ನು ನೋಡಿರಲಿಲ್ಲ. ಆದರೆ ಅವಳು ಗೋಯಾ ಕಲಾಚಿತ್ರದಲ್ಲಿರುವಂತೆ ಕಾಣುವಳು ಎಂದು ಭಾವಿಸಿ, ನಿರ್ದೇಶಕರು ಅವಳಿಗೆ ಅವಕಾಶಕ್ಕೆ ಅನುವು ಮಾಡಿದರು.
ವಿದ್ಯಾರ್ಥಿಯಾಗಿ, ಪೋರ್ಟ್‌ಮ್ಯಾನ್‌ ವೃತ್ತಿಪರ ವೈಜ್ಞಾನಿಕ ನಿಯತಕಾಲಿಕೆಗಳಲ್ಲಿ ಪ್ರಕಟವಾದ ಎರಡು ಸಂಶೋಧನಾ ಲೇಖನಗಳ ಸಹಲೇಖಕಿಯಾಗಿದ್ದರು. ಸುಮಾರು 1998ರಲ್ಲಿ "ಎ ಸಿಂಪಲ್‌ ಮೆಥಡ್‌ ಟು ಡೆಮೊಂಸ್ಟ್ರೇಟ್‌ ದಿ ಎಂಜಿಮೇಟಿಕ್‌ ಪ್ರೋಡಕ್ಷನ್‌ ಆಫ್‌ ಹೈಡ್ರೋಜನ್‌ ಫ್ರಮ್‌ ಶುಗರ್‌" ಎನ್ನುವ ಅವಳ ಪ್ರೌಢಶಾಲಾ ಪ್ರಬಂಧವು ಇಂಟೆಲ್ ಸೈನ್ಸ್‌ ಟ್ಯಾಲೆಂಟ್‌ ಸರ್ಚ್‌ನ್ನು ಪ್ರವೇಶಿಸಿತ್ತು. 2002ರಲ್ಲಿ ಹಾರ್ವರ್ಡ್‌ನಲ್ಲಿ ಅವಳು ಮನಃಶ್ಯಾಸ್ತ್ರ ಅಧ್ಯಯನ ನಡೆಸುವಾಗ "ಫ್ರೊಂಟಲ್‌ ಲೋಬ್‌ ಆಕ್ಟಿವೇಷನ್‌ ಡ್ಯುರಿಂಗ್‌ ಆಬ್ಜೆಕ್ಟ್‌ ಪರ್ಮನೆನ್ಸ್‌" ಎನ್ನುವ ಸ್ಮರಣೆಗೆ ಸಂಬಂಧಿಸಿದ ಅಧ್ಯಯನಕ್ಕೆ ಕೊಡುಗೆ ನೀಡಿದ್ದರು.
ಜೂನ್‌ 2003ರಲ್ಲಿ ಪೋರ್ಟ್‌ಮ್ಯಾನ್‌ ಹಾರ್ವರ್ಡ್‌ ಕಾಲೇಜ್‌ನಿಂದ ಮನ:ಶಾಸ್ತ್ರದಲ್ಲಿ ಪದವಿ ಪಡೆದಳು. ಹಾರ್ವರ್ಡ್‌ನ ಮನ:ಶಾಸ್ತ್ರ ಪ್ರಯೋಗಶಾಲೆಯಲ್ಲಿ ಪೋರ್ಟ್‌ಮ್ಯಾನ್‌ ಅಲನ್‌ ಡೆರ್ಷೋವಿಟ್ಸ್‌ನ (ಅವರು ದಿ ಕೇಸ್‌ ಫಾರ್‌ ಇಸ್ರೇಲ್‌ ನ ಪುಸ್ತಕದಲ್ಲಿ ಅವಳಿಗೆ ಕೃತಜ್ಞತೆ ಸಲ್ಲಿಸಿದ್ದಾರೆ.) ಸಂಶೋಧನಾ ಸಹಾಯಕಿಯಾಗಿ ಕೆಲಸ ಮಾಡಿದಳು. ಹಾರ್ವರ್ಡ್‌ನಲ್ಲಿ ಅಧ್ಯಯನ ನಡೆಸುತ್ತಿರುವಾಗ, ಅವಳು ಲೋವೆಲ್‌ ಹೌಸ್‌ನಲ್ಲಿ ವಾಸವಾಗಿದ್ದಳು. ಅಲ್ಲದೇ ಇಸ್ರೇಲಿ ವಿರೋಧಿ ಪ್ರಬಂಧ ಬರೆದಿರುವ ಹಾರ್ವರ್ಡ್‌ ಕ್ರಿಮ್ಸನ್‌ಗೆ ಪ್ರತಿಕ್ರಿಯೆಯಾಗಿ ಪತ್ರವೊಂದನ್ನು ಬರೆದಳು.
2004ರಲ್ಲಿ ಪೋರ್ಟ್‌ಮ್ಯಾನ್‌ ಗಾರ್ಡನ್‌ ಸ್ಟೇಟ್‌ ಮತ್ತು ಕ್ಲೋಸರ್‌ ಚಿತ್ರಗಳಲ್ಲಿ ಅಭಿನಯಿಸಿದಳು. ಗಾರ್ಡನ್‌ ಸ್ಟೇಟ್‌ ಸಂಡ್ಯಾನ್ಸ್‌ ಫಿಲ್ಮ್‌ ಫೆಸ್ಟಿವಲ್‌ನಲ್ಲಿ ಅಧಿಕೃತ ಆಯ್ಕೆಯಾಗಿತ್ತು. ಅಲ್ಲದೇ ಇಂಡಿಪೆಂಡೆಂಟ್‌ ಸ್ಪೀರಿಟ್‌ ಅವಾರ್ಡ್ಸ್‌ನಲ್ಲಿ ಬೆಸ್ಟ್‌ ಫಸ್ಟ್‌ ಫೀಚರ್‌ ಪ್ರಶಸ್ತಿ ಗೆದ್ದಿತು. ಕ್ಲೋಸರ್‌ ಚಿತ್ರದಲ್ಲಿ ಅಲೈಸ್‌ ಪಾತ್ರದಲ್ಲಿ ಪೋರ್ಟ್‌ಮ್ಯಾನ್‌ಳ ಅಭಿನಯದಿಂದಾಗಿ, ಅವಳು ಗೋಲ್ಡನ್‌ ಗ್ಲೋಬ್‌ನ ‌ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿ, ಹಾಗೆಯೇ ಅತ್ಯುತ್ತಮ ಪೋಷಕ ನಟಿಗಾಗಿ ಅಕಾಡಮಿ ಅವಾರ್ಡ್‌ ನಾಮನಿರ್ದೇಶನವನ್ನು ಪಡೆದಳು.
ಪೋರ್ಟ್‌ಮ್ಯಾನ್‌ ತನ್ನದು ಧಾರ್ಮಿಕ ಕುಟುಂಬವಲ್ಲವೆಂದು ಹೇಳಿದರೂ ಸಹ, ನ್ಯೂಯಾರ್ಕ್‌ನ ಗ್ಲೇನ್‌ ಕೋವ್‌ನಲ್ಲಿರುವ ಯಹೂದಿ ಪ್ರಾಥಮಿಕ ಶಾಲೆಯಾದ ಸೋಲೋಮನ್‌ ಸ್ಕೆಚರ್‌ ಡೇ ಸ್ಕೂಲ್‌ ಸೇರಿದಳು. ಅವಳು ಸಾರ್ವಜನಿಕ ಪ್ರೌಢಶಾಲೆಯಾದ ಸ್ಯೊಸೆಟ್‌ ಹೈಸ್ಕೂಲ್‌ನಿಂದ ಪದವಿ ಪಡೆದಳು. ಪೋರ್ಟ್‌ಮ್ಯಾನ್‌ ತನ್ನ ಪ್ರೌಢಶಾಲೆಯ ಕೊನೆಯ ಪರೀಕ್ಷೆಗೆ ಓದುತ್ತಿರುವ ಸಂದರ್ಭದಲ್ಲಿ, ಸ್ಟಾರ್‌ ವಾರ್ಸ್‌: ಸರಣಿಯ ಪ್ರಥಮ ಪ್ರದರ್ಶನವನ್ನು ತಪ್ಪಿಸಿಕೊಂಡಳು.
ಕಳೆದ 2006ರ ಪ್ರಾರಂಭದಲ್ಲಿ ವಿ ಫಾರ್‌ ವೆಂಡೆಟ್ಟಾ ತೆರೆಕಂಡಿತು. ಇದರಲ್ಲಿ ಪೋರ್ಟ್‌ಮ್ಯಾನ್‌ ಗುಪ್ತದಳ ಪೋಲಿಸರಿಂದ ಪ್ರಮುಖ ಪಾತ್ರ ಯನ್ನು ರಕ್ಷಿಸಲು ಎವೆರಿ ಹಮ್ಮೊಂಡ್‌ ಎಂಬ ಯುವತಿಯ ಪಾತ್ರದಲ್ಲಿ ನಟಿಸಿದರು. ಆ ಪಾತ್ರಕ್ಕಾಗಿ ಪೋರ್ಟ್‌ಮ್ಯಾನ್‌ ಇಂಗ್ಲೀಷ್‌ ಭಾಷಾ ಶೈಲಿಯಲ್ಲಿ ಮಾತನಾಡಲು ಧ್ವನಿ ತರಬೇತುದಾರರಿಂದ ತರಬೇತಿ ಪಡೆದರು ಮತ್ತು ಪಾತ್ರಕ್ಕಾಗಿ ಅವಳು ತಲೆಗೂದಲನ್ನು ತೆಗೆಯಿಸಿಕೊಂಡಳು.
2004ನ ವಸಂತಕಾಲದಲ್ಲಿ ಪೋರ್ಟ್‌ಮ್ಯಾನ್‌ ಜೆರುಸಲೆಮ್‌ನ ಹಿಬ್ರೊ ವಿಶ್ವವಿದ್ಯಾಲಯದಲ್ಲಿ ಪದವಿಗೆ ಸೇರಿದರು. ಮಾರ್ಚ್‌ 2006ರಲ್ಲಿ ಅವಳು ಕೊಲಂಬಿಯಾ ವಿಶ್ವವಿದ್ಯಾಲಯದಲ್ಲಿ ಅತಿಥಿ ಉಪನ್ಯಾಸಕಿಯಾಗಿ ಪ್ರವಾಸೋದ್ಯಮ ಮತ್ತು ಭಯೋತ್ಪಾನಾ ವಿರೋಧದ ಕುರಿತು ಉಪನ್ಯಾಸ ನೀಡಿದಳು. ಅಲ್ಲಿ ತನ್ನ ಚಿತ್ರ ವಿ ಫಾರ್‌ ವೆಂಡೆಟ್ಟಾ ಬಗ್ಗೆ ಮಾತನಾಡಿದಳು.
೧೫-ವರ್ಷ ವಯಸ್ಸಿನ ಅಲೆಕ್ಸಾಂಡ್ರೆ ರಾಬರ್ಟ್‌‌ ಎಂಬ ಫ್ರೆಂಚ್‌-ಸ್ವಿಸ್‌ ಪ್ರಜೆಯ ಮೇಲಿನ ಪೀಡಿತ ನೊಬ್ಬನು ಒಳಗೊಂಡಂತೆ ಸ್ಥಳೀಯ ಮೂವರು ನಡೆಸಿದ ಅತ್ಯಾಚಾರ ಪ್ರಕರಣದ ಹಾಗೂ ಇತ್ತೀಚಿಗೆ ನಡೆದ ಕೆಳಮಟ್ಟದ ಬದುಕು ಮತ್ತು ಅಲ್ಪ ವೇತನ ನೀಡಿಕೆಯ ವಿರುದ್ಧ ಪ್ರತಿಭಟನೆ ನಡೆಸಿದ್ದ
ಆರೋಪದ ಮೇಲೆ ವಲಸಿಗ ಕಾರ್ಮಿಕರ ಸಾಮೂಹಿಕ ಬಂಧನದ ಬಗೆಗಿನ ಮಾಹಿತಿಯನ್ನು ಕಲೆ ಹಾಕಲು ಪ್ರಯತ್ನಿಸಿದಾಗ ಹಾಗೂ ಹೊರಬಂದ ವಿಚಾರಗಳು ವಿದೇಶೀಯರ ಮೇಲಿನ ದುಬೈ ನ್ಯಾಯಾಲಯದ ತೀರ್ಪುಗಳ ಬಗ್ಗೆ ಬೆಳಕು ಚೆಲ್ಲಿದವು. ವೇಶ್ಯಾವಾಟಿಕೆಯು, ಕಾನೂನುಬಾಹಿರವಾಗಿದ್ದರೂ ಆರ್ಥಿಕತೆಯು ಪ್ರಮುಖವಾಗಿ ಪ್ರವಾಸೋದ್ಯಮ ಹಾಗೂ ವ್ಯಾಪಾರದ ಮೇಲೆ ಆಧಾರಿತವಾದುದರಿಂದ ಎಮಿರೇಟ್‌ನಲ್ಲಿ ರಾಜಾರೋಷವಾಗಿ ನಡೆಯುತ್ತದೆ. ಅಮೇರಿಕನ್‌ ಸೆಂಟರ್‌ ಫಾರ್‌ ಇಂಟರ್‌ನ್ಯಾಷನಲ್‌ ಪಾಲಿಸಿ ಸ್ಟಡೀಸ್‌ ಎಂಬ ಸಂಸ್ಥೆಯು ನಡೆಸಿದ ಸಂಶೋಧನೆಯ ಪ್ರಕಾರ ರಷ್ಯದ ಹಾಗೂ ಇಥಿಯೋಪಿಯಾದ ಮಹಿಳೆಯರು ಅತಿ ಸಾಮಾನ್ಯವಾಗಿ ವೇಶ್ಯೆಯರಾಗಿದ್ದು, ಇವರೊಂದಿಗೆ ಕೆಲ ಆಫ್ರಿಕನ್‌ ದೇಶಗಳ ಮಹಿಳೆಯರು ಇದ್ದರು. ಇಷ್ಟೇ ಅಲ್ಲದೇ ಸುಸಂಘಟಿತವಾದ ಸಾಗರದಾಚೆಯ ವೇಶ್ಯಾವಾಟಿಕೆಯ ಜಾಲದ ಭಾಗವಾಗಿ ಭಾರತೀಯ ವೇಶ್ಯೆಯರೂ ಇದ್ದಾರೆ. ೨೦೦೭ರ ದುಬೈ : ನೈಟ್‌ ಸೀಕ್ರೆಟ್ಸ್‌ ಎಂಬ ಶೀರ್ಷಿಕೆಯ ಸಾಕ್ಷ್ಯ ಚಿತ್ರವೊಂದರ ವರದಿಯ ಪ್ರಕಾರ ಅಲ್ಲಿನ ಕ್ಲಬ್‌ಗಳಲ್ಲಿ ವೇಶ್ಯಾವಾಟಿಕೆಯನ್ನು ಅಧಿಕಾರಿ ವರ್ಗವೇ ಅವಕಾಶ ನೀಡುತ್ತದೆ ಹಾಗೂ ಅನೇಕ ವಿದೇಶಿ ಮಹಿಳೆಯರು ಅಲ್ಲಿ ಸಿಗುವ ಹಣದಿಂದ ಆಕರ್ಷಿತರಾಗಿ ಯಾವುದೇ ಬಲಾತ್ಕಾರವಿಲ್ಲದೇ ವೇಶ್ಯಾವಾಟಿಕೆಯಲ್ಲಿ ತೊಡಗುತ್ತಾರೆ.
ಎಮಿರೇಟ್‌ನ ಪ್ರಮುಖ ಆದಾಯದ ಮೂಲಗಳೆಂದರೆ ಪ್ರವಾಸೋದ್ಯಮ, ಸ್ಥಿರಾಸ್ತಿ ಮಾರಾಟ ಉದ್ಯಮ ಮತ್ತು ಹಣಕಾಸು ಸೇವೆಗಳು. ದುಬೈನ ಆರ್ಥಿಕತೆಯು ಬಹುಮುಖ್ಯವಾಗಿ ತೈಲೋದ್ಯಮವನ್ನು ಅವಲಂಬಿಸಿದ್ದರೂ, ಪ್ರಸ್ತುತ ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲಗಳ ಪೂರೈಕೆಯ ಆದಾಯವು ಒಟ್ಟು ಆರ್ಥಿಕತೆಯಾದ $ ೩೭ ಶತಕೋಟಿಗಳ ಮೊತ್ತದ ೬%{2006){2/}ಕ್ಕಿಂತ ಕಡಿಮೆ ಇದೆ. ಬದಲಿಗೆ ಸ್ಥಿರಾಸ್ತಿ ಮಾರಾಟ ಹಾಗೂ ನಿರ್ಮಾಣ ಕ್ಷೇತ್ರಗಳು, ಈಗಿನ ಬೃಹತ್‌ ಪ್ರಮಾಣದ ನಿರ್ಮಾಣ ಬೆಳವಣಿಗೆಯ ಮುನ್ನವೇ ೨೦೦೫ರಲ್ಲಿ ಆರ್ಥಿಕತೆಗೆ ೨೨.೬%ರಷ್ಟು ಕೊಡುಗೆ ನೀಡಿದ್ದವು. ದುಬೈ ತನ್ನ ಸ್ಥಿರಾಸ್ತಿ ನಿರ್ಮಾಣ ಯೋಜನೆಗಳು ಮತ್ತು ಕ್ರೀಡಾಕೂಟಗಳ ಆಯೋಜನೆಯಿಂದ ಗಮನ ಸೆಳೆಯಿತು. ಈ ಹೆಚ್ಚಿದ ಗಮನ ಸೆಳೆಯುವಿಕೆಯು ಜಾಗತಿಕ ನಗರ ಹಾಗೂ ವಾಣಿಜ್ಯ ಕೇಂದ್ರವಾಗಿ ಹೊರಹೊಮ್ಮುವಿಕೆಯೊಂದಿಗೆ ಸೇರಿಕೊಂಡು ಇಲ್ಲಿನ ದಕ್ಷಿಣ ಏಷ್ಯಾದ ಕಾರ್ಮಿಕಶಕ್ತಿಗೆ ಸಂಬಂಧಿಸಿದಂತೆ ಕಾರ್ಮಿಕ ಮತ್ತು ಮಾನವ ಹಕ್ಕುಗಳ ಪ್ರತಿಪಾದನೆ ಯೆಡೆ ಬೆಳಕು ಚೆಲ್ಲಿದೆ. ೨೦೦೪ರಲ್ಲಿ ಸ್ಥಾಪಿತವಾದ ದುಬೈ ಇಂಟರ್‌ನ್ಯಾಷನಲ್‌ ಫೈನಾನ್ಸ್‌ ಸೆಂಟರ್‌ ಸಂಸ್ಥೆಯು ಬ್ಯಾಂಕುಗಳು ಹಾಗೂ ಹಣಕಾಸು ವ್ಯವಸ್ಥೆಗಳ ಅಂತರರಾಷ್ಟ್ರೀಯ ಕೇಂದ್ರವಾಗಿ ನ್ಯೂಯಾರ್ಕ್‌, ಲಂಡನ್‌ ಮತ್ತು ಹಾಂಗ್‌ಕಾಂಗ್‌ಗಳಿಗೆ ಪ್ರತಿಸ್ಪರ್ಧಿಯಾಗುವ ಉದ್ದೇಶದಿಂದ ಆರಂಭಿಸಿದ ಹೆಗ್ಗುರುತಿನ ಯೋಜನೆಯಾಗಿತ್ತು.
ನಗರವನ್ನು ಸುತ್ತುವರೆದಿರುವ ಮರಳು ತುಂಬಿದ ಭೂಮಿಯು ಕಾಡು ಹುಲ್ಲನ್ನು ಹಾಗೂ ಅನಿಯತವಾಗಿ ಬೆಳೆಯುವ ಖರ್ಜೂರದ ಮರಗಳನ್ನು ಬೆಳೆಯಲು ಸೂಕ್ತವಾಗಿದೆ. ನಗರದ ಪೂರ್ವ ಭಾಗದಲ್ಲಿರುವ ಸಬ್‌ಖಾ ಬಯಲು ಪ್ರದೇಶಗಳಲ್ಲಿ ಮರಳುಗಾಡಿನ ಧೂಮ್ರನೀಲಿ ಬಣ್ಣದ ಹೂವುಗಳನ್ನು ಬೆಳೆದರೆ, ಅಕೇಷಿಯಾ ಮತ್ತು ಗಾಫ್‌ ಮರಗಳು ಪಶ್ಚಿಮದ ಅಲ್‌ ಹಜಾರ್‌ ಪರ್ವತ ಪ್ರದೇಶದ ಸಮೀಪದ ಮಟ್ಟಸ ಬಯಲು ಪ್ರದೇಶದಲ್ಲಿ ಬೆಳೆಯುತ್ತವೆ. ಖರ್ಜೂರ ಮತ್ತು ಬೇವಿನ ಮರಗಳಂಥ ಅನೇಕ ಸ್ಥಳೀಯ ಮರಗಳು ಹಾಗೂ ಆಮದಾದ ಯೂಕಲಿಪ್ಟಸ್‌ನಂತಹಾ ಮರಗಳು ದುಬೈನ ನೈಸರ್ಗಿಕ ಉದ್ಯಾನಗಳಲ್ಲಿ ಬೆಳೆಯುತ್ತವೆ. ಕಾಡುಕೊಕ್ಕರೆ, ಪಟ್ಟೆಯುಳ್ಳ ಕತ್ತೆಕಿರುಬ, ತೋಳ, ಮರಳುಗಾಡಿನ ನರಿ, ಗಿಡುಗ ಮತ್ತು ಅರೇಬಿಯನ್‌ ಆರಿಕ್ಸ್‌ ಜಿಂಕೆಗಳು ಮುಂತಾದವುಗಳು ದುಬೈನ ಮರಳುಗಾಡಿನಲ್ಲಿ ಸಾಮಾನ್ಯವಾಗಿ ಕಾಣುವ ಪಶು-ಪಕ್ಷಿ-ಪ್ರಾಣಿಗಳಾಗಿವೆ. ಯೂರೋಪ್‌, ಏಷ್ಯಾ ಮತ್ತು ಆಫ್ರಿಕಾಗಳ ನಡುವಿನ ಪಕ್ಷಿಗಳ ವಲಸೆಯ ಮಾರ್ಗದಲ್ಲಿ ದುಬೈ ಬರುವುದರಿಂದ ವಸಂತ ಹಾಗೂ ಶರದೃತುಗಳಲ್ಲಿ ೩೨೦ಕ್ಕೂ ಹೆಚ್ಚು ವಲಸೆ ಹೋಗುವ ಪಕ್ಷಿ ಸಂಕುಲಗಳು ಎಮಿರೇಟ್‌ ಮೂಲಕ ಹಾದುಹೋಗುತ್ತವೆ. ಹಮ್ಮರ್‌ ಸೇರಿದಂತೆ ೩೦೦ಕ್ಕೂ ಹೆಚ್ಚಿನ ಮೀನಿನ ತಳಿಗಳಿಗೆ ದುಬೈನ ಜಲಮೂಲಗಳು ನೆಲೆಯಾಗಿವೆ.
ಯ ರಚನೆಯಾದ ನಂತರವೂ ಎರಡೂ ಎಮಿರೇಟ್‌ಗಳ ನಡುವೆ ಗಡಿತಕರಾರುಗಳು ಮುಂದುವರಿದವು ; ಇದು ಅಂತ್ಯಕಂಡಿದ್ದು ೧೯೭೯ರಲ್ಲಿ, ಆಗ ಔಪಚಾರಿಕ ಸಂಧಾನ ನಡೆದು, ಎರಡೂ ರಾಜ್ಯಗಳ ನಡುವಿನ ಗಡಿ ತಕರಾರುಗಳು ಮತ್ತು ಕದನಗಳು ನಿಂತವು. ಬ್ರಿಟಿಷರು ತಮ್ಮ ನಿರ್ವಹಣಾ ಕಛೇರಿಯನ್ನು ಷಾರ್ಜಾನಿಂದ ದುಬೈಗೆ ಸ್ಥಳಾಂತರಿಸಿದಾಗ ವಿದ್ಯುತ್‌‌, ದೂರವಾಣಿ ಸೇವೆಗಳು ಮತ್ತು ವಿಮಾನನಿಲ್ದಾಣವೊಂದನ್ನು ದುಬೈನಲ್ಲಿ ೧೯೫೦ರ ದಶಕದಲ್ಲಿ ಆರಂಭಿಸಲಾಯಿತು. ಪರ್ಷಿಯನ್‌ ಕೊಲ್ಲಿಯ ರೂಪಾಯಿ ಅಪಮೌಲ್ಯಗೊಂಡಾಗ ೧೯೬೬ರಲ್ಲಿ ನಗರವು ಹೊಸದಾಗಿ ರಚಿಸಲಾದ ಸ್ವತಂತ್ರ ರಾಷ್ಟ್ರ ಕತಾರ್‌ನೊಂದಿಗೆ ಸೇರಿಕೊಂಡು ಕತಾರ್‌‌/ದುಬೈ ರಿಯಾಲ್‌ ಎಂಬ ಹಣದ ಹೊಸ ಮಾನಕವನ್ನು ರಚಿಸಿತು. ಅದೇ ವರ್ಷದಲ್ಲಿ ದುಬೈನಲ್ಲಿ ತೈಲ ಸಂಗ್ರಹವನ್ನು ಪತ್ತೆಹಚ್ಚಲಾಯಿತಲ್ಲದೇ, ಅಂತರರಾಷ್ಟ್ರೀಯ ತೈಲ ಕಂಪೆನಿಗಳಿಗೆ ನಗರವು ರಿಯಾಯಿತಿಯನ್ನೂ ನೀಡಿತು. ತೈಲನಿಕ್ಷೇಪದ ಪತ್ತೆಯು ವಿದೇಶಿ ಕೆಲಸಗಾರರ, ಮುಖ್ಯವಾಗಿ ಭಾರತೀಯರ ಮತ್ತು ಪಾಕಿಸ್ತಾನಿ ಕೆಲಸಗಾರರ ಸಾಮೂಹಿಕ ಒಳವಲಸೆಗೆ ಕಾರಣವಾಯಿತು. ಇದರ ಪರಿಣಾಮವಾಗಿ, ಕೆಲ ಅಂದಾಜುಗಳ ಪ್ರಕಾರ ನಗರದ ಜನಸಂಖ್ಯೆಯು ೧೯೬೮ರ ಗಣನೆಯಿಂದ ೧೯೭೫ರ ಹೊತ್ತಿಗೆ ೩೦೦%ಗೂ ಹೆಚ್ಚಿನ ಪ್ರಮಾಣದಲ್ಲಿ ಏರಿತು.
ಯ ಸಂವಿಧಾನದ ೨೫ನೇ ಪರಿಚ್ಛೇದವು ಜನಾಂಗ,ರಾಷ್ಟ್ರೀಯತೆ, ಧಾರ್ಮಿಕ ನಂಬಿಕೆ ಅಥವಾ ಸಾಮಾಜಿಕ ಸ್ಥಾನಮಾನಗಳನ್ನು ಗಣಿಸದೇ ಎಲ್ಲರನ್ನೂ ಸಮಾನವಾಗಿ ಪರಿಗಣಿಸಬೇಕು ಎಂದು ಹೇಳುತ್ತದೆ. ದುಬೈನ ೨೫೦,೦೦೦ ವಿದೇಶಿ ಕಾರ್ಮಿಕರಲ್ಲಿ ಅನೇಕರನ್ನು ಮಾನವ ಹಕ್ಕುಗಳ ಕಾವಲುಪಡೆಯ ನಿರ್ದೇಶನದ ಪ್ರಕಾರ ಹೇಳುವುದಾದರೆ "ಕಡಿಮೆ ದರ್ಜೆಯ ಜನರಂತೆ" ನಡೆಸಿಕೊಳ್ಳಲಾಗುತ್ತಿದೆ. ಇಲ್ಲಿನ ಕಾರ್ಮಿಕರು "ಒಂದು ಕೋಣೆಯಲ್ಲಿ ಎಂಟು ಜನ ವಾಸಿಸುತ್ತಾರೆ, ತಮ್ಮ ಆದಾಯದ ಒಂದು ಭಾಗವನ್ನು ಕೆಲವೊಮ್ಮೆ ತಾವು ವರ್ಷಗಟ್ಟಲೆ ನೋಡಲಾಗದಿರುವ ತಮ್ಮ ಕುಟುಂಬ ಸದಸ್ಯರಿಗೆ ಕಳಿಸುತ್ತಾರೆ" ಎಂದು ವರದಿ ಮಾಡಿದೆ. 21 ಮಾರ್ಚ್‌ 2006ರಂದು, ಬುರ್ಜ್‌ ದುಬೈನ ನಿರ್ಮಾಣ ಕಾಮಗಾರಿ ಪ್ರದೇಶದ ಕಾರ್ಮಿಕರು, ಬಸ್‌ಗಳ ಸಮಯಪಾಲನೆ ಮತ್ತು ಕೆಲಸದ ಪರಿಸರದ ಬಗ್ಗೆ ಉದ್ವಿಗ್ನರಾಗಿ ದೊಂಬಿ ಎದ್ದರು: ಕಾರುಗಳನ್ನು, ಕಚೇರಿಗಳನ್ನು, ಗಣಕಗಳನ್ನು ಮತ್ತು ನಿರ್ಮಾಣ ಸಾಮಗ್ರಿಗಳನ್ನು ಧ್ವಂಸಗೊಳಿಸಿದರು. ಜಾಗತಿಕ ಆರ್ಥಿಕ ಕುಸಿತದ ಬಿಸಿ ದುಬೈನ ಕಾರ್ಮಿಕ ವರ್ಗಕ್ಕೂ ವಿಶೇಷವಾಗಿ ತಟ್ಟಿದ್ದು, ಅನೇಕರಿಗೆ ವೇತನ ಆಗದಿರುವುದು ಮಾತ್ರವಲ್ಲ, ಜೊತೆಗೆ ಅವರು ದೇಶದ ಹೊರಗೆ ಹೋಗಲಾಗದಂತ ಪರಿಸ್ಥಿತಿಯನ್ನು ನಿರ್ಮಿಸಿದೆ.
ಭೌಗೋಳಿಕವಾಗಿ ಭಾರತದ ಸಾಮೀಪ್ಯ ದುಬೈಅನ್ನು ಒಂದು ಪ್ರಮುಖ ಸ್ಥಳವಾಗುವಂತೆ ಮಾಡಿತು. ದುಬೈ ನಗರವು ವಿದೇಶಿ ವರ್ತಕರಿಗೆ ತಂಗುದಾಣವಾಗಿತ್ತು, ಅವರಲ್ಲಿ ಸಾಕಷ್ಟು ಮಂದಿ ಭಾರತದ ವರ್ತಕರಿದ್ದರು, ಅವರಲ್ಲಿ ಕೆಲವರು ಅಂತಿಮವಾಗಿ ಅಲ್ಲಿಯೇ ನೆಲೆಯೂರಿದರು. ದುಬೈ ೧೯೩೦ರ ದಶಕದವರೆಗೂ ತನ್ನ ಮುತ್ತುಗಳ ರಫ್ತಿಗಾಗಿ ಪ್ರಸಿದ್ಧವಾಗಿತ್ತು. ಆದರೆ, ದುಬೈನ ಮುತ್ತುಗಳ ಉದ್ಯಮವು ವಿಶ್ವ ಸಮರ ರ ಘಟನೆಗಳಿಂದ ಹಾಗೂ ನಂತರ ೧೯೨೦ರ ದಶಕದ ಕೊನೆಯಲ್ಲಿನ ಬೃಹತ್‌ ಕುಸಿತದಿಂದಾಗಿ ಸರಿಪಡಿಸಲಾಗದಷ್ಟು ಮಟ್ಟದಲ್ಲಿ ನಷ್ಟ ಹೊಂದಿತು. ಇದರ ಪರಿಣಾಮವಾಗಿ ನಗರದಿಂದ ಪರ್ಷಿಯನ್‌ ಕೊಲ್ಲಿಯ ಇತರೆಡೆಗಳಿಗೆ ಜನರು ವಲಸೆ ಹೋಗಲಾರಂಭಿಸಿದರು. ತನ್ನ ರಚನೆಯ ಕಾಲದಿಂದಲೇ, ದುಬೈ ನಿರಂತರವಾಗಿ ಅಬುಧಾಬಿಯೊಂದಿಗೆ ಪ್ರತಿಕೂಲವಾದ ಸಂಬಂಧವನ್ನೇ ಹೊಂದಿದೆ. ೧೯೪೭ರಲ್ಲಿ, ದುಬೈ ಮತ್ತು ಅಬುಧಾಬಿಗಳ ನಡುವಿನ ಗಡಿರೇಖೆಯ ಉತ್ತರ ಭಾಗದಲ್ಲಿನ ಗಡಿವಿವಾದವು, ವಿಕೋಪಕ್ಕೆ ಹೋಗಿ ಎರಡೂ ರಾಜ್ಯಗಳ ನಡುವೆ ಯುದ್ಧಕ್ಕೆ ಕಾರಣವಾಯಿತು. ಬ್ರಿಟಿಷರ ಮಧ್ಯಸ್ಥಿಕೆ ಹಾಗೂ ರಾಸ್‌ ಹಸಿಯನ್‌ ಪ್ರದೇಶದಲ್ಲಿ ಆಗ್ನೇಯದೆಡೆಗೆ ಉಭಯರಕ್ಷಕ ಗಡಿರೇಖೆಯ ರಚನೆಯಿಂದಾಗಿ ಯುದ್ಧದ ವಾತಾವರಣಕ್ಕೆ ತಾತ್ಕಾಲಿಕ ವಿರಾಮ ನೀಡಿತು.
೧೮೨೦ರ ದಶಕದಲ್ಲಿ ಬ್ರಿಟಿಷ್‌ ಇತಿಹಾಸಕಾರರು ದುಬೈಯನ್ನು ಅಲ್‌ ವಸ್‌ಲ್‌ ಎಂದು ಉಲ್ಲೇಖಿಸಿದ್ದಾರೆ. ಆದಾಗ್ಯೂ ಈ ಪ್ರದೇಶದ ದಂತಕಥೆ ಹಾಗೂ ಜಾನಪದ/ಐತಿಹ್ಯಗಳನ್ನು ದಾಖಲಿಸುವ ಹಾಗೂ ಮುಂದುವರೆಸುವುದಕ್ಕೆ ಮೌಖಿಕ ಸಂಪ್ರದಾಯವನ್ನು ಬಳಸುತ್ತಿದ್ದುದರಿಂದ ಯ ಅಥವಾ ಅದರ ವ್ಯಾಪ್ತಿಯ ಎಮಿರೇಟ್‌ಗಳ ಸಾಂಸ್ಕೃತಿಕ ಇತಿಹಾಸದ ಬಗ್ಗೆ ಕೆಲವೇ ದಾಖಲೆಗಳು ಮಾತ್ರ ಲಭ್ಯವಿವೆ. ದುಬೈ ಪದದ ಭಾಷಾಮೂಲವೇ ಚರ್ಚಾಸ್ಪದವಾಗಿದ್ದು, ಕೆಲವರು ಇದು ಪರ್ಷಿಯನ್‌ ಮೂಲದ್ದೆಂದರೆ, ಉಳಿದವರು ಇದನ್ನು ಅರೇಬಿಕ್‌ ಮೂಲದ್ದು ಎನ್ನುವರು. ಫೀಡೆಲ್‌/ಫೆಡೆಲ್‌ ಹಂದಾಲ್‌ ಎಂಬ ಯ ಇತಿಹಾಸ ಮತ್ತು ಸಂಸ್ಕೃತಿಯ ಸಂಶೋಧಕರ ಪ್ರಕಾರ ದುಬೈ ಎಂಬ ಪದವು ಜಾರಿಕೆ ಎಂಬರ್ಥ ನೀಡುವ ದಬ ದಿಂದ ನಿಷ್ಪನ್ನವಾಗಿರಬಹುದು, ಹಾಗೂ ದುಬೈನ ಒಳಭಾಗದ ಕಡಲಚಾಚಿನ ಹರಿವಿಗೆ ಸಂಬಂಧಪಟ್ಟಿರಬಹುದು, ಆದರೆ ಕವಿ ಮತ್ತು ತಜ್ಞರಾದ/ಮೇಧಾವಿಯಾದ ಅಹಮದ್‌ ಮೊಹಮ್ಮದ್‌ ಒಬೈದ್‌ರು ಇದೇ ಪದದ ಮತ್ತೊಂದು ಅರ್ಥವಾದ ಪತಂಗ ದಿಂದ ಉತ್ಪನ್ನವಾಗಿರಬಹುದು ಎಂಬ ಅಭಿಪ್ರಾಯ ವ್ಯಕ್ತಪಡಿಸುತ್ತಾರೆ.
ದುಬೈ ನಗರವು ಬೃಹತ್‌ ಕ್ರೈಸ್ತ, ಹಿಂದೂ, ಸಿಖ್‌, ಬೌದ್ಧ, ಮತ್ತಿತರ ಧಾರ್ಮಿಕ ಸಮುದಾಯಗಳನ್ನೂ ಹೊಂದಿದೆ. ಮುಸ್ಲಿಮೇತರ ಸಮುದಾಯಗಳು ತಮ್ಮದೇ ಮಾಲೀಕತ್ವದ ತಮ್ಮ ಧರ್ಮವನ್ನು ಮುಕ್ತವಾಗಿ ಪಾಲಿಸಬಹುದಾದ ಪೂಜಾ ಸ್ಥಳಗಳನ್ನು ಹೊಂದಬಹುದಾಗಿದ್ದು, ಅದಕ್ಕೆ ಸ್ಥಳಾವಕಾಶವನ್ನು/ಭೂಮಿಯನ್ನು ಒದಗಿಸಲು ಹಾಗೂ ಅದಕ್ಕೆ ಆವರಣ ಕಟ್ಟಿಕೊಳ್ಳಲು ಅನುಮತಿಗೆ ಮನವಿ ಸಲ್ಲಿಸಬಹುದಾಗಿದೆ. ಸ್ವಮಾಲೀಕತ್ವದ ಕಟ್ಟಡ ಇಲ್ಲದ ಸಮುದಾಯಗಳು ಇತರ ಧಾರ್ಮಿಕ ಸಂಸ್ಥೆಗಳ ಸೌಲಭ್ಯಗಳನ್ನು ಮನವಿಪೂರ್ವಕವಾಗಿ ಬಳಸಬೇಕಿರುತ್ತದೆ ಅಥವಾ ತಮ್ಮ ಮನೆಗಳಲ್ಲಿ ಮಾತ್ರವೇ ಧಾರ್ಮಿಕ ಆಚರಣೆಗಳನ್ನು ಕೈಗೊಳ್ಳಬೇಕಿರುತ್ತದೆ. ಮುಸ್ಲಿಮೇತರ ಧಾರ್ಮಿಕ ಸಮುದಾಯಗಳು ಮುಕ್ತವಾಗಿ ತಮ್ಮ ಸಮೂಹ ಚಟುವಟಿಕೆಗಳ ಬಗ್ಗೆ ಪ್ರಚಾರ ನಡೆಸಬಹುದಾಗಿದೆ; ಆದಾಗ್ಯೂ ಮತಾಂತರ ಮಾಡುವಿಕೆ ಅಥವಾ ಧಾರ್ಮಿಕ ಸಾಹಿತ್ಯದ ಹಂಚುವಿಕೆಯನ್ನು ಕಡ್ಡಾಯವಾಗಿ ನಿಷೇಧಿಸಲಾಗಿದ್ದು, ಇದನ್ನು ಮಾಡಿದವರು ಇಸ್ಲಾಮಿಗೆ ವಿರೋಧವಾದ ಚಟುವಟಿಕೆಯನ್ನು ಕೈಗೊಂಡ ಅಪರಾಧಕ್ಕೆ ದಂಡ ಸಂಹಿತೆಯ ಅನುಸಾರ ವಿಚಾರಣೆ, ಸೆರೆವಾಸ ಮತ್ತು ಗಡೀಪಾರಿನಂತಹಾ ಶಿಕ್ಷೆಗೆ ಒಳಬೇಕಾಗುತ್ತದೆ.